8 Penyebab Gusi Berdarah Sewaktu Puasa yang Mungkin Tidak Anda Sedari

Jika anda sering mengalami gusi berdarah sewaktu puasa, mungkin ini berlaku disebabkan oleh perkara kecil, seperti teknik memberus gigi yang kurang tepat. Pun begitu, gusi berdarah juga boleh menjadi tanda keadaan kesihatan tertentu yang perlu anda rujuk kepada doktor. Baca selanjutnya untuk mengetahui punca gusi berdarah sewaktu berpuasa.

Apakah punca gusi berdarah sewaktu puasa?

1. Kebiasaan memberus gigi yang tidak tepat

Gusi berdarah boleh berlaku disebabkan oleh beberapa kebiasaan salah sewaktu memeberus gigi, seperti jarang memberus gigi atau memberus gigi terlalu kasar. Jarang memberus gigi lama kelamaan akan menghasilkan plak yang terkumpul di permukaan gigi, yang kemudiannya boleh mengeras membentuk karies gigi.

Plak terkumpul pada gigi meningkatkan risiko terjadinya keradangan pada gusi, yang dikesan dengan gusi berdarah. Kebiasaan memberus gigi terlalu kasar dengan gerakan menggosok depan belakang juga boleh menimbulkan trauma pada gusi yang kelihatan dengan gusi bengkak dan berdarah. Memberus gigi dengan berus yang kasar dan keras juga boleh menyebabkan gusi berdarah.

2. Stres

Stres yang tinggi boleh memengaruhi kesihatan mulut anda dalam pelbagai cara. Pertama, stres meningkatkan bengkak di tubuh anda, yang membuatkan gusi lebih senang berdarah. Terlalu banyak tekanan psikologi juga menjejaskan sistem kekebalan tubuh, sehingga membuat tubuh anda lebih sukar melawan jangkitan dan lambat sembuh.

3. Sedang hamil

Sesetengah wanita hamil kerap mengalami gusi bengkak dan berdarah sewaktu memberus gigi. Bahkan sekitar separuh daripada semua wanita hamil akan mengalami gingivitis (keradangan gusi yang dikesan dengan perdarahan) pada trimester kedua. Perubahan hormon selama kehamilan mengubah tindak balas tubuh terhadap bakteri penyebab penyakit gusi. Menurut American Pregnancy Association, gusi berdarah akan kembali normal setelah kehamilan.

Pemeriksaan gigi rutin dan cara memberus gigi yang betul dapat membantu mencegah masalah gusi menjadi lebih buruk. Jika anda sudah pun mengalami penyakit gusi, anda memerlukan rawatan profesional untuk mengurangkan risiko komplikasi seperti preeklampsia dan kelahiran prematur.

4. Gingivitis

Ketika plak gigi terkumpul dan menyebabkan bakteri berkumpul pada gigi anda, gusi mungkin mengalami keradangan teruk dan kemudian berdarah. Ini yang disebut sebagai gingivitis. Gingivitis sering diabaikan biasanya tidak terasa menyakitkan dan tidak menunjukkan sebarang simptom, kecuali jika anda mendapati adanya darah pada berus gigi atau waktu meludah selepas berkumur.

Jika tidak diubati, gingivitis boleh berkembang menjadi jangkitan yang lebih serius, yang dikenal sebagai periodontitis— jangkitan kritikal yang dikesan dengan kehancuran jaringan gusi dan gigi goyah. Gingivitis dan periodontitis adalah penyebab utama gigi mudah gugur pada orang dewasa.

Mujurlah, keradangan gusi boleh diperbaiki dan dihindari hanya dengan mengamalkan kebersihan gigi yang lebih baik, dan juga kunjungan rutin ke doktor gigi untuk memelihara kesihatan gigi dan mulut anda secara keseluruhan.

5. Merokok

Perokok berisiko lebih tinggi untuk mengalami pelbagai jenis penyakit gusi, seperti periodontitis. Asap yang dihirup boleh meninggalkan plak racun pada permukaan gigi yang mungkin sukar dihilangkan sekalipun dengan rutin kebersihan mulut yang jitu sekalipun. Zat-zat racun ini kemudian boleh menyebabkan keradangan gusi menjadi semakin parah dan berdarah. Perokok juga menghadapi sistem imun yang lemah sehingga mudah mengalami jangkitan, dan parahnya lagi juga sukar sembuh.

Setelah gusi menunjukkan tanda-tanda perdarahan, bakteri berbahaya yang hidup di antara gigi dan garis gusi boleh masuk ke dalam tubuh melalui luka di gusi melalui aliran darah. Gusi berdarah sewaktu puasa memungkinkan bakteri berbahaya memulakan keradangan dan penyakit di bahagian tubuh yang lain. Ini boleh mendatangkan malapetaka pada setiap organ dalam tubuh, terutamanya jantung dan saluran darah.

6. Makanan sahur dan berbuka yang tidak sihat

Pengambilan makanan segera/diproses bukan sahaja membuatkan perut semakin membuncit, tapi juga boleh mengancam kesihatan mulut dan gigi anda. Makanan ini biasanya mengandung igaram, lemak, dan gula yang tinggi. Terlalu banyak lemak jahat dalam tubuh boleh meningkatkan risiko oksidasi dan keradangan dalam tubuh. Terlalu banyak makan gula juga dapat menyebabkan diabetes. Semua faktor ini secara tidak langsung berperanan terhadap risiko anda mengalami gusi berdarah sewaktu puasa.

Kuncinya, seimbangkan menu sahur dan buka puasa anda dengan setidaknya enam hingga lapan bahagian buah dan sayuran segar, disamping suplemen multivitamin C dan D serta kalsium dan magnesium. Pola makan sihat meningkatkan fungsi seluruh sistem imuniti tubuh dan membekalkan nutrien kepada tisu lembut dalam mulut, bahagian yang paling mudah terkesan dalam tubuh.

7. Struktur gigi dan rahang anda tidak normal

Jika anda memiliki gigi yang tidak tersusun rata, bertumpang-tindih, sesak, atau struktur rahang anda tidak tepat (
underbite
 atau gigi bawah terkedepan;
overbite
 atau gigi atas terkedepan), anda boleh saja mengalami gusi berdarah. Begitu pula dengan kebiasaan mengisar gigi (
bruxism
).

Struktur gigi atau rahang yang tidak normal membuat anda sering mengatupkan gigi terlalu keras di satu area sahaja, sehingga menyebabkan gusi surut dan kekuatan tulang gigi terjejas. Keadaan gusi ini boleh menjadi pintu masuk utama untuk bakteri masuk dan menjejaskan gusi anda.

Ukuran gigi palsu yang tidak tepat juga boleh menyebabkan gusi berdarah.

8. Punca lain

Punca lain daripada gusi berdarah boleh jadi daripada penyakit yang anda alami waktu ini, termasuklah diabetes, penyakit perdarahan (seperti
leukimia, thrombocytopenia, idiopathic thrombocytopenia purpura/ITP, hemofilia
), sirosis, atau anemia pernisius. Kekurangan vitamin K dan vitamin C juga boleh menyebabkan gusi berdarah sewaktu puasa.


Hikmah Di Sebalik PKP, Kajian Buktikan Orang Malaysia Pilih Amal Gaya Hidup Sihat

Rentetan pandemik COVID-19, budaya kesihatan rakyat Malaysia nyata telah banyak berubah. Kini, rakyat Malaysia lebih bijak dalam menggunakan teknologi kesihatan lebih-lebih lagi telekesihatan.

Malahan, masyarakat kita juga lebih mengutamakan kesihatan peribadi jika dibandingkan dengan sebelum Malaysia dilanda wabak COVID-19.

Menurut Kaji Selidik Kesihatan Malaysia (
Malaysian Health Survey
), 3.7 daripada rakyat Malaysia mengkategorikan diri mereka sebagai sihat.

Namun, Malaysia merupakan negara yang m
empunyai individu obes paling ramai di Asia.

Walau bagaimanapun, selepas Perintah Kawalan Pergerakan (PKP), tabiat rakyat Malaysia telah berubah. Ramai yang sudah mula
mengamalkan gaya hidup sihat.

85 peratus sudah mula bersenam ketika masa senggang. 49 peratus lagi lebih berhati-hati dalam pemilihan makanan.

Selain itu, COVID-19 telah menyaksikan Malaysia mula beralih kepada penggunaan
telehealth
 ataupun telekesihatan, iaitu satu teknologi perubatan atas talian.

Apa itu telekesihatan?

Telekesihatan ialah penggunaan teknologi komunikasi seperti komputer dan telefon pintar untuk tujuan perubatan. Melalui cara ini, individu boleh mengakses servis perubatan secara atas talian.

Pengguna boleh dapatkan khidmat nasihat dan sesi konsultasi doktor di hujung jari. Tambahan lagi, pengguna tidak perlu meninggalkan keselesaan di rumah untuk menghadiri janji temu di hospital.

Anda mungkin juga berminat:

TERGEMPAR! Muncul Virus Baru Di Kazakhstan, Lebih Dahsyat Dari COVID-19, Benarkah?

Terkini! Organ Rosak Teruk Sebab COVID-19, Pesakit Sembuh Lepas Jalani Pemindahan Peparu

Lebih ramai menggunakan teknologi khidmat perundingan doktor dalam talian

Dari kanan: Lyn Mak, hos radio; Dr. Feisul Idzwan Mustapha, Pakar Perubatan Kesihatan Awam dan Timbalan Pengarah (Penyakit Tidak Berjangkit) di Kementerian Kesihatan Malaysia; Eric Wong, Ketua Pelanggan dan Pemasaran Prudential Assurance Malaysia Berhad; serta Maggy Wang, bekas pengacara radio FlyFM dan pengasas Motion Lab.

Selepas tercetusnya wabak COVID-19, kini lebih ramai rakyat Malaysia memilih untuk menggunakan teknologi kesihatan dalam talian. Ini berbeza dengan sebelum PKP dilaksanakan.

Dalam kaji selidik yang sama dijalankan sebelum PKP, mereka mendapati 75% daripada rakyat Malaysia tidak pernah menggunakan khidmat perundingan doktor dalam talian (
Online Doctor Consultation
 – ODC).

Tambah lagi, ramai yang rasa lebih yakin jika berjumpa doktor secara bersemuka (69%) manakala sebanyak 22 peratus lagi tidak tahu wujudnya sistem konsultasi secara dalam talian.

Menurut kajian oleh Frost & Sullivan, sektor telekesihatan dijangka akan berkembang sebanyak 7 kali ganda dalam jangka masa 5 tahun akan datang.

Menurut pekerja kesihatan, orang awam yang
melawat hospital diperhatikan semakin berkurang sejak Malaysia dilanda COVID-19.

Seiiring dengan usaha kerajaan juga, perkhidmatan telekesihatan dilihat semakin mendapat sambutan orang ramai.

Tambah lagi, perkhidmatan telekesihatan lebih mudah dan menjimatkan masa. Mereka tidak lagi perlu ke hospital untuk temujanji atau sesi konsultasi untuk keadaan kesihatan yang bukan kecemasan.

Elak daripada mengunjungi klinik atau hospital

Menurut Dr. Feisul Idzwan Mustapha, Pakar Perubatan Kesihatan Awam dan Timbalan Pengarah (Penyakit Tidak Berjangkit) di Kementerian Kesihatan Malaysia,

“Walaupun kes COVID-19 di Malaysia semakin berkurang, namun sebilangan besar rakyat Malaysia masih akan terus mengelakkan diri daripada mengunjungi klinik ataupun hospital,’ katanya.

Oleh sebab itu, beliau menjangkakan lebih ramai masyarakat akan beralih kepada penggunaan telekesihatan untuk mendapatkan nasihat perubatan.

Tambahan lagi, disebabkan permintaan yang kian meningkat, sektor swasta dan juga kerajaan masing-masing sedang berlumba-lumba untuk menyediakan perkhidmatan telekesihatan yang terbaik untuk pengguna.

Menurut Eric Wong, Ketua Pelanggan dan Pemasaran Prudential Assurance Malaysia Berhad pula, beliau dapat memerhatikan peningkatan yang ketara dalam penggunaan perkhidmatan telekesihatan.

Aplikasi
Pulse
 yang dibangunkan oleh Prudential mencatatkan penggunaan sebanyak dua kali ganda semasa Malaysia di bawah PKP.

Menurutnya lagi, perkhidmatan konsultasi doktor dalam talian dan aplikasi seumpamanya turut mencatatkan penambahan yang ketara.

Kebaikan penggunaan telekesihatan

Rakyat Malaysia sudah semakin cakna dalam menggunakan teknologi kesihatan dalam kehidupan seharian.

Antara kebaikan penggunaan telekesihatan termasuklah dapat mengurangkan tekanan terhadap sistem kesihatan dan juga mengurangkan pesakit di hospital.

Dengan mengaplikasikan penggunaan telekesihatan,
penjarakan sosial dapat dilakukan dengan lebih efektif.

Selain itu, pesakit masih boleh berjumpa doktor untuk sesi konsultasi walaupun mereka terpaksa berada di rumah disebabkan Perintah Kawalan Pergerakan (PKP) tempoh hari.

Tambah lagi, penggunaan telekesihatan bukan sahaja terhad untuk sesi konsultasi. Malah, ia juga boleh digunakan untuk:

Menyaring individu yang mempunyai simptom COVID-19.

Mengenal pasti individu yang memerlukan konsultasi tambahan.

Memantau pesakit yang mempunyai penyakit kronik.

Melakukan terapi secara atas talian (
online
).

Memantau pesakit yang sukar untuk mendapatkan khidmat kesihatan.

Mengikuti perkembangan pesakit selepas dihospitalkan.

Rakyat Malaysia lebih pentingkan kesihatan

Rakyat Malaysia mungkin nampak sihat, namun itu semua pada luaran sahaja.

Namun, disebabkan pandemik yang melanda, nampak perubahan yang ketara pada rakyat Malaysia dari segi penggunaan teknologi,
persediaan dari segi kewangan
 dan juga kesihatan diri.

Kesediaan rakyat Malaysia untuk menerima telekesihatan juga merupakan satu perkara yang positif. Menurut kajian yang sama, Dr. Feisul juga dapat perhatikan perubahan dalam pemikiran rakyat Malaysia.

85.5 peratus responden mengaku mula mengamalkan gaya hidup yang sihat. 88 peratus pula bersetuju
amalan gaya hidup sihat amat membantu mereka semasa PKP.


Ingrown Hair, Musuh Utama Lelaki Berjambang! Ini 8 Cara Terbaik Untuk Atasinya

Masalah
ingrown hair
 atau rambut tumbuh ke dalam kulit merupakan sesuatu yang menyakitkan. Ramai orang, terutamanya lelaki berjambang mencari jalan untuk mengatasi
ingrown hair
kerana ia boleh menyebabkan inflamasi dan kegatalan pada kawasan yang terjejas.

Ingrown hair
 merupakan sesuatu yang lazim berlaku selepas membuang bulu.
Ingrown hair
 boleh berlaku kepada
sesiapa sahaja yang bercukur atau mencabut bulu
, terutamanya jika mereka bercukur terlalu dekat dengan kulit.

Individu yang mempunyai rambut yang keriting atau sangat tebal lebih berisiko untuk mengalami
ingrown hair
.

Namun,
ingrown hair
 bukanlah tanda penyakit. Ia juga boleh sembuh dengan sendirinya.

Ingrown hair
 selalunya muncul sebagai bintik hitam atau merah jambu pada wajah. Bintik-bintik ini muncul apabila hujung rambut yang tajam tumbuh secara melintang atau berpusing kembali dan menikam kulit.

Dalam kes yang serius, ada orang yang mengalami pertumbuhan
ingrown hair
 berganda. Ini menyebabkan mereka mengalami bintik-bintik kecil yang menyerupai jerawat pada kawasan yang tumbuh bulu seperti di muka dan kaki.

Malah, bintik ini juga boleh menjadi semakin besar dan menyerupai jerawat!

Apakah punca
ingrown hair
?

Struktur dan arah pertumbuhan rambut memainkan peranan penting dalam pembentukan
ingrown hair
.

Rambut yang keriting dan tebal
 membuatkan ia lebih mudah untuk tumbuh secara melintang atau masuk semula ke dalam kulit.

Selain itu, amalan bercukur akan menghasilkan hujung rambut yang tajam. Sebab itulah, mereka yang bercukur lebih berisiko untuk mengalami
ingrown hair
.

Anda juga lebih berisiko untuk berdepan dengan masalah ini jika:

Gemar menarik kulit ketika bercukur. Ini akan menyebabkan rambut yang dipotong untuk masuk semula ke dalam kulit.

Mencabut bulu. Kadangkala, rambut yang dicabut putus di bawah lapisan kulit.

Suka bercukur dalam keadaan kering.

Apabila rambut menembusi kulit, kulit kita akan mengalami keradangan.

Lama-kelamaan, bintik-bintik kecil yang kadangkala dipenuhi nanah akan tumbuh dan menyebabkan kesakitan.

Ingrown hair
 juga boleh menyebabkan komplikasi tertentu seperti:

Jangkitan bakteria
 disebabkan menggaru.

Kulit menjadi gelap disebabkan hiperpigmentasi.

Parut kekal.

Pseudofolliculitis barbae
, bintik-bintik yang muncul selepas bercukur.

Tanda-tanda
ingrown hair

Antara simptom
ingrown hair
 yang perlu diperhatikan ialah:

Gatal kulit.

Bintik kecil dengan rambut di tengah pada kawasan muka dan leher.

Bintik kecil yang dipenuhi nanah.

Rasa sakit.

Munculnya
pseudofolliculitis barbae,
bintik-bintik kecil selepas bercukur. Ia turut dikenali sebagai
razor bumps,
yang lazim berlaku pada kawasan muka dan leher.

Cara mengatasi
ingrown hair

Cara terbaik untuk mengatasi
ingrown hair
 adalah dengan tidak bercukur.

Walaupun begitu, ramai lelaki dan wanita lebih suka bercukur kerana ia mudah dan menjimatkan masa. Malah. amalan bercukur juga penting untuk menjaga rupa paras masing-masing.

Jika anda masih ingin bercukur, ada beberapa langkah yang boleh anda lakukan untuk mengelakkan pertumbuhan
ingrown hair
:

Cuci kawasan wajah dengan air suam dan pencuci muka sebelum bercukur.

Sapukan krim setiap kali bercukur
. Tunggu selama beberapa minit untuk melembutkan rambut. Anda juga boleh letakkan tuala hangat ke atas tempat yang ingin dicukur.

Gunakan pencukur yang tajam. Tidak kisahlah anda suka gunakan pencukur
single -blade
 atau
triple-blade
, gunakan yang selesa pada kulit.

Jangan cukur terlalu dekat dengan kulit.

Cukur mengikut arah pertumbuhan rambut.

Cuci pisau cukur dengan kerap.

Gunakan skrub selepas bercukur
 untuk membuang sebarang rambut atau bulu yang tersangkut.

Basuh muka dan sapukan losen selepas bercukur.

Selain langkah di atas, ada juga beberapa cara lain yang berkesan untuk mengatasi
ingrown hair
:

Gunakan pencukur elektrik.
 Elakkan bercukur terlalu rapat dengan kulit atau pegang pencukur jauh sedikit dari kulit.

Gunakan penanggal bulu kimia.
 Walau bagaimanapun, sebelum guna, uji dulu pada kulit. Penanggal bulu kimia boleh menyebabkan iritasi. Oleh sebab itu, hati-hati sebelum menggunakannya.

Pakai krim untuk mengurangkan pertumbuhan bulu.
 Ada produk yang boleh mengurangkan pertumbuhan bulu. Selain itu, anda juga boleh lakukan terapi laser untuk buang bulu secara kekal.

Jika simptom yang dialami tidak berkurangan, jumpa doktor untuk rawatan lanjut. Doktor boleh bertindak membuang bulu tersebut secara manual atau memberi ubat-ubatan untuk mengurangkan inflamasi dan jangkitan.

Kesimpulan

Cara yang termudah untuk mengatasi
ingrown hair
  atau rambut tumbuh ke dalam kulit adalah dengan membiarkan rambut tumbuh tanpa memotongnya terlalu pendek.

Amalan bercukur atau mencabut bulu boleh membuatkan masalah
ingrown hair
menjadi semakin serius, terutamanya jika anda suka menarik kulit wajah ketika bercukur.

Ada banyak cara untuk mengelakkan masalah ini. Antaranya ialah penggunaan krim yang mengandungi
eflornithine
untuk mengurangkan pertumbuhan bulu.

Malah, anda juga boleh
melakukan rawatan laser
 untuk membuang terus bulu pada kawasan yang tidak diingini.

Untuk kebanyakan orang, masalah
ingrown hair
 akan sembuh dengan sendirinya. Kurangkan bercukur serta gunakan pencukur elektrik untuk mengurangkan simptom dan menggalakkan luka untuk sembuh dengan lebih pantas.


JANGAN Basuh Vagina Dengan Sabun, Ada Cara Yang Lagi Selamat Nak Bersihkan Miss V

Penjagaan faraj adalah perkara penting yang perlu dititikberatkan oleh setiap wanita. Adakah anda tahu cara membersihkan miss v yang betul atau anda main buat sahaja?

Untuk mendapatkan lebih banyak info tentang Habit Sihat sila dapatkannya
di sini.

Apakah cara membersihkan miss v yang sebenarnya?

Penjagaan faraj seperti
membasuh bahagian sulit wanita tidaklah serumit
 yang disangka.

Apatah lagi ia mempunyai fungsi istimewanya yang tersendiri, iaitu keupayaan mencuci dirinya sendiri.

Pertama sekali, anda sebenarnya tidak mencuci faraj. Eh…kenapa pula?

Sebabnya faraj atau vagina merupakan bahagian dalam organ kemaluan wanita. Sebaliknya bahagian luar alat sulit dipanggil vulva.

Vulva merujuk kepada bahagian luar faraj seperti:

Klitoris (kelentit)

Penutup kelentit

Labia dalam dan luaran (bibir faraj)

Maka anda hanya perlu membasuh vulva dan bukan faraj.

Faraj anda boleh menjalankan fungsi pembersihan
 dan mengekalkan tahap pH yang betul dengan sendirinya secara semula jadi.

Perbuatan membersihkan alat sulit boleh menjejaskan keupayaan istimewa faraj ini. Jika anda membasuh faraj, ia boleh menyebabkan pelbagai masalah dan jangkitan lain.

Bagaimana cara membersihkan miss v?

Cara membersihkan miss v terbaik adalah dengan membasuh bahagian vulva menggunakan air suam.

Jika anda mahu, anda boleh menggunakan sabun ringan yang tidak akan menyebabkan kerengsaan pada kulit. Namun ia bukanlah 1 kemestian.

Sama ada menggunakan tangan atau kain basah yang bersih, buka bahagian bibir faraj dan gosokkan dengan perlahan.
Elakkan dari membiarkan air mahupun sabun memasuki bahagian dalam faraj
.

Di samping itu, selain membasuh bahagian vulva, membersihkan alat sulit seperti kawasan dubur dan bahagian antara vulva dan dubur juga amat digalakkan.

Cara membersihkan miss v terbaik adalah dari depan ke belakang selepas membuang air sama ada kencing atau air besar untuk mengelakkan jangkitan bakteria.

Usah menggunakan sabun dalam aspek penjagaan faraj

Tiada keperluan untuk anda mencuci kemaluan iaitu vulva dengan menggunakan sabun. Seperti yang dinyatakan pada awal tadi ia bukanlah 1 kemestian.

Sebaliknya, jika anda berasakan masih mahu membasuh bahagian intim anda dengan sabun, pilihlah sabun yang tidak mengandungi bahan pewangi, ringan dan tiada pewarna.

Ini kerana sabun dengan pewangi boleh menyebabkan kerengsaan pada bahagian kulit yang sensitif dan sekitar vulva. Nanti timbul pula masalah
kegatalan faraj
.

Anda pastinya pernah melihat rangkaian sabun pencuci feminin yang dijual di pasaran dan tertarik untuk menggunakannya.

Apatah lagi jika produk itu mendakwa bahawa ia boleh mengurangkan bau dan membersihkan alat sulit wanita. Tetapi jangan terpedaya!

Produk seperti itu lebih membawa kepada keburukan dan tidak diperlukan oleh bahagian intim anda. Ia boleh menyebabkan kerengsaan pada vulva dan faraj.

Mungkin ada dalam kalangan rakan anda yang memberitahu mereka menggunakan sabun pewangi bagi mengurangkan bau yang tidak menyeronokkan pada faraj.

Dan kesannya, tiada sebarang masalah yang berlaku.

Walau bagaimanapun, pada hakikatnya ia masih bukanlah 1 idea yang baik. Risiko untuk mengalami kerengsaan pada kulit sekitar vulva adalah tinggi.

Cara membersihkan miss v juga adalah elakkan sebarang produk dan hanya gunakan air suam sahaja, okay?

Malahan ketika anda
mengalami period
 sekali pun, cara membersihkan miss v masih sama dan tidak berubah. Jika anda bimbangkan bauan yang tidak menyenangan, anda cuma perlu lebih kerap membasuhnya.

Bauan faraj, bagaimana untuk atasinya?

Anda mungkin memilih untuk menggunakan sabun kerana berasakan
faraj mengeluarkan bau
 yang kurang menyenangkan selain risau jika ia dapat dikesan individu sekeliling anda.

Tetapi percayalah apa jua bauan yang mungkin dihasilkan oleh faraj tidak akan dapat dihidu oleh sesiapa melainkan mereka berada terlalu dekat dengan alat sulit anda, seperti suami anda.

Bau faraj adalah sesuatu yang normal dan tidak perlu dibimbangkan. Malahan tiada faraj yang tidak berbau.

Ia boleh terhasil daripada pelbagai punca seperti peluh. Bahkan bau daripada faraj boleh berubah mengikut diet pemakanan serta
kitaran haid.

Sekiranya bauan yang terhasil daripada faraj tidak menyenangkan dan agak menyengat, cara terbaik untuk mengatasinya adalah dengan melakukan pemeriksaan doktor dan bukannya dengan menggunakan sabun.

Terdapat sesetengah keadaan kesihatan seperti
vaginosis bakteria
 boleh menyebabkan faraj anda mengeluarkan bau yang kuat.

Masalah keputihan berlebihan

Jika
masalah keputihan menjadi kebimbangan
anda dalam aspek penjagaan faraj, ketahuilah bahawa ia adalah sesuatu yang normal dan dialami kebanyakan wanita.

Anda hanya perlu memerhatikan warna yang dihasilkan, jika berwarna putih atau jernih, ia adalah warna pelincir semula jadi yang dihasilkan faraj bagi mengekalkan kelembapan tisu dan kesihatannya.

Manakala, jika warna keputihan cenderung kepada kelabu, hijau atau kuning dan disertai dengan gatal, sakit atau sebarang simptom yang luar biasa, anda dinasihatkan untuk berjumpa doktor.

Aspek kebersihan

Penjagaan faraj dengan mencuci dan membersihkan alat sulit adalah kemestian yang harus dilakukan setiap wanita.

Tanpa penjagaan yang betul, ia boleh meningkatkan risiko jangkitan dan penyakit, malahan mungkin menjejaskan aktiviti seks dan membahayakan kesihatan anda.


Selalu Rasa Sakit Dada Bahagian Tengah? Ini Puncanya, Bukan Sebab Sakit Jantung Sahaja!

Tahukah anda apakah punca sakit dada bahagian tengah? Adakah ia tanda sakit jantung, atau sesuatu yang lebih teruk?

Setiap tahun, soalan ini menghantui ribuan individu yang kerap mengalami sakit dada.

Malah, sakit dada atau nama lainnya, angina boleh menjadi punca pelbagai jenis penyakit selain sakit jantung seperti
pancreatitis
,
pneumonia
 dan
serangan panik.

Namun, bukan semua sakit dada yang dialami adalah tanda serangan jantung.

Untuk pengetahuan anda,
serangan jantung mempunyai tanda yang berbeza
 mengikut individu. Ada yang mengalami sakit dada tengah. Ada juga yang rasa sakit pada bahagian rahang dan belakang badan.

Tidak kurang juga, ada yang mengalami simptom seperti sukar untuk bernafas atau rasa letih yang amat sangat ketika terkena serangan jantung.

Pendek kata, apa yang anda nampak di kaca televisyen mengenai sakit jantung mungkin bukan 100% benar.

Di bawah, kami akan senaraikan beberapa punca di sebalik rasa sakit dada bahagian tengah yang anda alami. Tidak kiralah sakit dada itu berlaku pada bahagian kanan, kiri atau tengah, ia mungkin berpunca daripada masalah yang sama.

Baca lebih lanjut tentang Kesihatan Jantung
di sini.

Sakit dada bahagian tengah dan serangan jantung

Setiap tahun, ribuan pesakit akan dimasukkan ke dalam wad kecemasan disebabkan sakit dada bahagian tengah.

Menurut statistik dari laman sesawang
Harvard Health Publishing
, 20% daripadanya didiagnosis dengan sakit jantung atau episod angina yang tidak stabil.

Selain itu, ada juga di antara mereka yang mempunyai masalah kesihatan yang boleh mengancam nyawa seperti
embolisme pulmonari (darah beku di dalam paru-paru)
, atau
aortic dissection
 (koyakan pada kawasan dalam aorta).

Masalah berkaitan emosi atau stres juga boleh menyebabkan angina.

Walau bagaimanapun, sebahagian besar pesakit didapati tidak mempunyai sebarang kondisi yang berkaitan dengan jantung ataupun salur darah mereka.

Jika anda mengalami sakit dada bahagian tengah, anda perlu mendapatkan pemeriksaan daripada doktor secepat mungkin. Hanya pakar sahaja yang boleh menentukan sama ada sakit dada bahagian tengah yang dialami itu disebabkan oleh angina atau tidak.

Doktor anda mungkin akan melakukan beberapa pemeriksaan fizikal dan bertanya mengenai simptom yang anda alami. Selain itu, sejarah keluarga juga penting untuk mengetahui sama ada anda berisiko untuk mengalami sakit jantung atau penyakit kardiovaskular lain.

Punca lazim sakit dada

Sakit dada bahagian tengah selalunya mempunyai pelbagai punca. Walau bagaimanapun, lazimnya ia bukanlah disebabkan oleh masalah jantung.

Anda mungkin dapat mengenal pasti punca sakit dada anda berdasarkan simptom yang dialami. Namun, elakkan daripada melakukan diagnosis kendiri! Berjumpalah dengan doktor jika anda risau mengenai kesihatan anda.

Di bawah, kami senaraikan beberapa punca lazim sakit dada yang perlu anda tahu:

Pedih ulu hati atau masalah penghadaman
 –
Sakit dada disebabkan pedih ulu hati
 selalunya berlaku selepas makan. Selain itu, anda juga akan rasa terlalu kenyang hingga menyebabkan makanan terjeluak.

Tegang pada kawasan dada
 –
Rasa sakit dada yang berlaku selepas senaman.
 Walau bagaimanapun, sakit akan beransur hilang selepas senaman.

Serangan panik atau kegelisahan
 – Serangan panik boleh berlaku selepas atau ketika anda mengalami satu situasi tegang. Rasa stres yang anda alami membuatkan degupan jantung jadi lebih pantas, badan mula berpeluh dan pening kepala.

Jangkitan atau pneumonia
 – Sukar bernafas, sering batuk-batuk dan demam adalah antara tanda-tanda pneumonia.

Kayap (
shingles
)
 –
Ruam pada kulit
 yang bertukar menjadi kudis.

Jangan sesekali padang remeh masalah sakit dada

Sakit dada bukanlah sejenis penyakit yang anda boleh abaikan seperti sakit belakang atau sakit lutut. Ia juga diperiksa oleh doktor dengan kadar yang segera.

Jika anda mengalami sakit dada, elak melakukan diagnosis kendiri.

Selain itu, jangan sesekali fikir sakit jantung hanya berlaku kepada orang tua sahaja. Sebenarnya,
individu yang berumur 20 tahun juga boleh terkena serangan jantung.

Malah, atlet yang berada di dalam keadaan yang cergas dan sihat juga boleh tumbang disebabkan penyakit yang sama.

Oleh sebab itu, elakkan menunda-nunda janji temu bersama doktor lebih-lebih lagi jika anda sering diserang sakit dada.

Sebenarnya, rasa sakit dada yang mungkin disebabkan oleh sakit jantung bukannya dapat dirasai pada kawasan tengah dada sahaja. Sakitnya juga boleh menjalar ke bahagian belakang tengkuk, bahu dan dua-dua belah tangan.

Bagaimana jika sakit dada tersebut bukan disebabkan oleh penyakit jantung? Pemeriksaan yang dilakukan oleh pakar dapat menentukan sama ada penyebabnya ialah pedih ulu hati, serangan panik ataupun penyakit lain.

Kesimpulan

Sakit dada merupakan sesuatu yang serius. Jika anda mengesyaki sakit dada yang anda alami adalah disebabkan oleh sakit jantung, pastikan anda berjumpa dengan doktor secepat mungkin.

Lebih awal anda mendapatkan pemeriksaan, lebih cepatlah anda boleh mendapatkan rawatan yang bersesuaian dengan kondisi anda. Malah, jantung anda juga akan terselamat daripada mengalami sebarang kerosakan kekal pada masa hadapan.


Bukan Nak Menakutkan, Tapi Ini 6 Makanan Yang Selalu Menjadi Punca Keracunan, Hati-Hati Ya!

Cirit-birit dan muntah merupakan antara gejala dan simptom yang paling biasa berlaku kepada mereka yang mengalami keracunan makanan. Namun, apakah penyebab sebenar keracunan makanan? Adakah boleh makanan penyebab keracunan?

Penyebab keracunan

Anda boleh mengalami keracunan makanan apabila makanan yang anda makan itu tercemar disebabkan oleh cara penyediaan yang tidak betul dan makan menggunakan tangan yang kotor. Memakan makanan yang sudah tamat tempoh juga boleh menjadi punca.

Tetapi adakah anda tahu, sebenarnya terdapat makanan tertentu yang boleh meningkatkan risiko keracunan makanan.
Jom semak apakah jenis makanan penyebab keracunan tersebut.

 Telur mentah

Telur mentah sering terdedah kepada pencemaran yang disebabkan oleh bakteria salmonella. Cara untuk mencegah keracunan ini adalah dengan mencuci telur sebelum dimasak dan memastikan ia masak sepenuhnya atau sekurangnya-kurangnya matang.
 Ibu yang mengandung
 harus mengelakkan daripada memakan telur separuh masak, okay?

 Sayuran

Sayuran hijau seperti buncis, salad, sawi, bayam atau sayur-sayuran lain merupakan sajian yang baik dan menyihatkan. Tetapi tanpa anda sedari sayuran seperti ini juga berpotensi menjadi penyebab keracunan makanan.

Ini kerana sayur mudah tercemar dengan kotoran yang terdapat pada tanah. Penggunaan pisau yang sama dengan daging mentah juga boleh menyebabkan pencemaran silang. Jadi berhati-hati, ya?

 Tuna

Ikan seperti tuna juga boleh meningkatkan risiko keracunan apabila ia sudah tercemar dengan scombrotoxin. Masalah ini boleh menyebabkan anda berasa sakit kepala, kekejangan dan kemerahan pada seluruh badan.

Kaedah penyimpanan ikan tuna yang tidak betul atau disimpan pada tempat yang melebihi suhu 60 ℃ akan menyebabkan racun keluar daripada ikan. Bahaya!

 Daging merah

Hidangan daging yang tidak dimasak sempurna seperti daging mentah mengandungi racun dari pencemaran bakteria E.coli. Cara terbaik untuk mencegah keracunan disebabkan oleh daging adalah dengan memastikan ia dimasak dengan sempurna.

 Tiram

Makanan laut dari jenis kerang-kerangan boleh menjadi punca keracunan makanan. Tiram merupakan antara makanan yang boleh menjadi punca keracunan disebabkan pencemaran virus dan bakteria berbahaya dari air yang tersimpan di dalamnya.

Bahkan cara pengendalian tiram yang salah sebelum dan saat dimasak juga meningkatkan risiko keracunan. Tiram mentah biasanya mengandungi racun vibrio vulnificus dan ia boleh memberikan reaksi alahan teruk seperti muntah, cirit-birit dan mual berlebihan.

 Kentang

Biasanya kita akan membeli kentang dalam jumlah yang banyak, bukan? Tetapi selepas ini, mungkin anda ingin membelinya dalam jumlah yang sedikit sahaja. Ini kerana kentang yang disimpan terlalu lama berisiko terdedah kepada pencemaran silang dari Listeria, E.coli, Salmonella dan Shigella. Pencemaran ini boleh berlaku jika kentang disimpan bersama makanan lain seperti daging mentah.

Kesimpulan

Anda mungkin menganggap bahawa keracunan makanan adalah satu isu kecil. Tetapi hakikatnya mengalami masalah ini boleh mengganggu perjalanan tugasan harian anda.

Jadi sebaiknya, pastikan anda mengutamakan soal kebersihan sama ada dalam aspek penyimpanan dan penyediaan makanan serta kebersihan diri seperti membasuh tangan sebelum makan.

Anda mungkin berminat untuk membaca artikel:

Bahaya Salad Romaine Dicemari E.coli

Model Ramalan Wabak Salmonella Dibangunkan


Penjagaan Bayi Bulan Ke-20

Perkembangan & Pelakuan

Apa yang patut anak saya lakukan semasa tempoh ini?

Di usia 20 bulan, anak anda mungkin sudah mampu menggunakan perkataan dengan satu atau dua huruf. Dia akan lebih rasa ingin tahu terhadap buku. Ini adalah cara yang baik untuk menggalakkan membaca. Dia mungkin akan ada buku kegemaran yang mahu dibacakan oleh anda. Dai boleh menunjukkan gambar-gambar yang berbeza di dalam buku. Ini adalah tanda menunjukkan skil komunikasi dan kognitifnya sedang berkembang.

Anda juga boleh melihat bahawa skil motornya sedang berkembang. Dia boleh memegang buku dengan sendiri. Ini adalah merupakan satu pencapaian yang hebat. Dia juga mungkin mampu mengalihkan muka surat dengan sendiri. Tanda-tanda positif kecil ini adalah cara yang baik untuk mengetahui bahawa anak anda sedang membesar dengan normal. Dia juga mungkin mampu membaling dan menendang bola.

Apa yang patut anak saya bersedia lakukan?

Cara yang baik untuk membantu anak anda ialah dengan membeli buku untuk dibaca semasa waktu membaca. Anda boleh menjadualkan waktu membaca sebelum tidur. Ini adalah cara yang baik untuk menenangkan anak anda sebelum tidur. Waktu lain yang anda boleh masukkan aktiviti membaca adalah ketika waktu bermain, sebelum tidur siang atau bahkan sewaktu membuang air.

Anda boleh pilih jenis buku yang berbeza seperti buku dengan rima yang sama atau buku degan gambar dan nama. Anda juga boleh membawa anak anda ke kedai buku dan lihat jenis buku apa yang dia minat. Libatkan anak anda dalam pemilihan buku. Ia akan merangsang keterujaannya.

Bayi anda akan mula berdikari. Dia mungkin mula menjerit “Saya nak buat sendiri!”. Anda boleh membantunya dengan memberikan sedikit kerja seperti meletakkan sudu kotor di dalam sinki atau membersihkan makanannya yang tumpah. Ini akan memberdayakannya dan membuatkannya rasa dirinya penting. Pastikan untuk tidak memberikan pujian yang spesifik sama ada kerja tersebut dijalankan dengan baik atau tidak: “Wah, terima kasih sebab kemaskan sudu kotor!”

Temu Janji Doktor

Apa yang patut berlaku kepada anak saya semasa menemui doktor?

Temu janji doktor anak anda yang seterusnya mungkin tidak dijadualkan pada bulan ini. Anda harus berjumpa doktor hanya jika anda terlepas pemeriksaan yang lalu semasa anak anda berumur 18 bulan atau jika anda mempunyai sebarang kebimbangan. Jika anak anda aktif dan sihat, anda boleh tunggu sehingga temu janji seterusnya pada umur 24 bulan.

Apa yang harus saya berbincang dengan doktor?

Penjagaan gigi anak anda adalah penting. Ubat gigi yang mengandungi florida adalah tidak disyorkan sehingga sekurang-kurangnya 2 tahun. Sebabnya adalah di umur ini, anak anda masih tidak tahu meludah. Adalah bahaya jika dia tertelan florida terlalu banyak. Anda boleh gunakan ubat gigi bayi tanpa florida. Tidak mudah untuk memberus gigi anak anda. Berikut adalah beberapa tip yang boleh membantu:

Cuba buatkan anak anda mengikut anda. Berus gigi anda pada waktu yang sama supaya dia boleh memberus giginya juga. Ia boleh jadi satu aktivit yang menyeronokkan.

Ketika meludah, lakukannya secara berlebihan. Ramai kanak-kanak yang sukakannya apabila mereka sudah pandai melakukannya. Tunjukkan kepada mereka bagaimana ingin menghirup air dan kemudian ludahkannya – dan biarkan mereka berlatih banyak kali.

Biarkan anak anda berdiri di atas tangga supaya dia boleh melihat muka pada cermin. Kemudian, kira bilangan gigi bersama-sama sambil memberus.

Berus gigi bateri atau bermusik boleh menarik perhatian kanak-kanak yang enggan memberus.

Berus yang kecil dan lembut adalah yang paling selesa.

Apa Yang Dijangkakan

Apa yang saya bimbangkan?

Anda mungkin bimbang tentang anak anda yang tidak mendengar kata. Mereka mungkin faham perkataan “tidak” tetapi tidak selalunya mematuhinya. Ini adalah kerana mereka masih belum mempelajari tentang cara mengawal diri. Apa yang anda boleh lakukan adalah menjadikan rumah anda selamat untuk kanak-kanak dengan meletakkan barang yang mudah pecah jauh dari mereka atau meletakkan penghalang plastik pada bucu yang tajam. Ini akan mengurangkan keperluan kepada perkataan “tidak”. Apabila anda tidak perlu mengatakan “tidak” anda boleh mengajar dan memberikan anak anda bermain dengan alternatif yang lebih selamat. Kawalan diri mengambil masa untuk berkembang.

Kebimbangan yang lain ialah risau tentang bagaimana kosa kata anak berkembang. Setiap anak berkembang pada kadar yang berbeza. Adalah penting untuk mencari klu dan tahu bila anda perlu membantu perkembangan anak anda. Contohnya, jika anda melihat anak anda menarik tangan anda kepada mainannya, anda boleh luahkan fikirannya dengan perkataan. Selepas ini, dia mungkin akan menggunakan perkataan untuk meluahkan keinginannya.


Kenapa Saya Selalu Rasa Sakit Di Bahagian Sendi Jari Tangan?

Pernahkah anda berasa sakit sendi tangan ataupun sakit sendi jari tangan yang berpanjangan? Tak cukup dengan itu, kadang-kala anda juga mengalami kesakitan di bahagian siku, bahu, mahupun bahagian bawah tubuh seperti tumit, lutut dan pinggang?

Ini pasti akan membuatkan anda tertanya-tanya, apakah kesakitan yang sedang anda alami itu? Ikuti jawapannya di bawah ini.

Untuk mendapatkan lebih banyak info tentang Tulang & Otot, sila dapatkannya
di sini.

Sakit Sendi Jari Tangan: Mungkinkah Ia
Rheumatoid Arthritis
?

Menurut
Arthritis Foundation, rheumatoid arthritis
 atau RA adalah sejenis penyakit autoimun yang
boleh menyebabkan sakit sendi
1

 –
biasanya menjejaskan tangan, lutut ataupun tumit
1

.

Ia juga boleh menjejaskan tubuh badan lain seperti mata, jantung dan sistem peredaran darah dan/atau paru-paru
1

.

Bagi individu yang sihat, sistem imun akan melawan penceroboh seperti bakteria dan virus.

Namun bagi pesakit dengan penyakit autoimun seperti RA,
 sistem pertahanan tubuh menganggap sel tubuh sebagai penceroboh dan melepaskan bahan kimia keradangan yang akan menyerang, dikenali sebagai
synovium
1
 – lapisan tisu sekitar sendi yang menghasilkan cecair untuk membantu sendi bergerak dengan lancar.

Menurut
Arthritis Foundation
lagi
, synovium
yang meradang akan menjadi lebih tebal dan menjadikan
kawasan sendi berasa sakit
dan sensitif, kelihatan merah dan bengkak serta menyukarkan pergerakan sendi
1

.

Menurut
Centers for Disease Control and Prevention (CDC)
, antara simptom
rheumatoid arthritis
 termasuklah
2
:

Sakit di satu sendi atau lebih dari itu

Bengkak dan kekebasan di satu atau lebih dari satu sendi

Simptom yang sama pada kedua-dua bahagian badan (contohnya seperti di kedua-dua belah tangan atau lutut)

Turun
berat badan

Demam

Keletihan

Lemah badan

Memandangkan
RA
boleh merebak dengan pantas, simptom yang terjadi boleh menjadi semakin buruk jika tidak dirawat. Bukan setakat tangan, lutut ataupun tumit,
American College of Rheumatology
 turut mendedahkan sendi kecil di tangan dan kaki antara
sendi yang paling kerap terjejas

3
 .

Berikut antara jenis kecacatan sakit sendi tangan dan sakit sendi jari disebabkan
rheumatoid arthritis
yang mungkin anda alami
:

Sakit sendi jari tangan #1:
Ulnar deviation
 atau
ulnar drift

Menurut kajian yang ditulis oleh George R. Fearnley, bertajuk “
Ulnar Deviation of the
Fingers”,
ulnar deviation
 boleh terjadi pada kedua-dua belah tangan, ataupun satu tangan sahaja
9
 .

Keadaan ini
melibatkan jari-jemari
 kelihatan mencondong ke jari kelingking dan mula menjauhi jari ibu. Mengapa ia terjadi? Apabila tulang rawan mula hilang fungsi dengan ketara, tulang yang lain akan mula “berlanggar” dengan sendi.

Ini kemudiannya akan mendatangkan kerosakan pada sendi tersebut hingga menyebabkan ia terdistorsi dan membengkok
9
 .

Sakit sendi jari tangan ini
tidak selalunya disebabkan oleh RA
,
sebaliknya ia juga boleh berlaku
disebabkan gout
 arthritis kronik, ataupun Parkinson
9
 .

Kecacatan leher swan (
swan-neck
)

Melibatkan sendi bawah dan yang paling hujung jari anda membengkok ke bawah, manakala sendi jari tengah memanjang (dan membengkok ke belakang) lebih daripada normal
10
.

Kelemahan dan “robekan” ligamen dan tendon ini terjadi disebabkan kecederaan, ataupun kerana RA

10
.

Sakit sendi jari tangan #3: Kecacatan Boutonniere

Turut dikenali sebagai kecacatan lubang butang (
buttonhole
).

Kecacatan
Boutonniere
 dikenal pasti apabila sendi jari tengah membengkok ke arah bawah tapak tangan, manakala sendi hujung jari membengkok ke atas menjauhi tapak tangan
11
 .

Sakit sendi tangan #4 Ibu jari
Hitchhiker

Melibatkan kecacatan terjadi pada ibu jari tangan
12

.

Ia turut dikenali sebagai
kecacatan ibu jari
Z, berlaku apabila ibu jari tangan membengkok di bahagian sendi yang menjadikannya lebih rapat dengan tapak tangan, dan kembali membengkok ke belakang di bahagian sendi yang berada di
bawah kuku
 ibu jari
12

.

Claw toe

Boleh terjadi melalui beberapa keadaan, contohnya seperti
13
:

Jari kaki membengkok ke atas daripada
bahagian tapak kaki
 anda

Jari kaki membengkok ke bawah ke arah tapak kaki, di bahagian sendi tengah

Jari kaki membengkok ke bawah di bahagian sendi atas, di
bahagian
kuku
 jari

Bunion

Bunion
terjadi apabila ibu jari kaki anda menjadi lebih besar dan terkeluar daripada garisan normal tapak kaki. Ia kemudiannya menjadikan ibu jari kaki anda menekan jari kaki kedua, lalu membuatkan jari kaki kedua bertindih ke atas jari ketiga
14
.

Sekiranya keadaan kecacatan seperti di atas tidak dirawat, sendi akan mengalami kerosakan jangka panjang yang signifikan.

Penderita kecacatan yang disebut di atas amat disarankan untuk berjumpa dengan doktor bagi mengenal pasti
 punca sakit sendi
jari tangan ataupun jari kaki yang dialami, lebih-lebih lagi jika kesakitan berpanjangan, dan pembengkakan di bahagian jari tangan atau kaki.

Punca Sakit Sendi Jari Tangan Atau Sakit Sendi Tangan

Selain disebabkan masalah
rheumatoid arthritis,
masalah sakit sendi jari tangan turut boleh terjadi kerana:

Terkehel atau terseliuh
: Masalah terkehel paling kerap berlaku pada bahu dan jari
4

.  Ia selalunya terjadi apabila ligamen jari terlalu tegang atau terkoyak. Ketegangan yang berlaku pada otot atau tendon boleh menyebabkan jari terkehel,
lebih-lebih lagi semasa bersukan
, terjatuh, mengangkat barang dengan postur yang salah dan lain-lain.

Tulang patah
: Jika terdapat tulang yang patah berhampiran dengan sendi, kesakitan boleh menekan fungsi jari anda.
Tulang patah
 apabila terjadi retak atau patah pada satu atau lebih tulang tangan
5
.

Metastasis
: Kejadian metastasis tulang adalah berbeza mengikut jenis tumor dan tahap diagnosis. Tumor terjadi apabila sel barah tersebar ke tisu tulang. Keadaan ini jarang berlaku, dan biasanya ia terjadi pada penghidap kanser. Antara simptomnya adalah seperti sakit tulang dan kelemahan anggota badan
6
 .

Bagaimana
Rheumatoid Arthritis
Dirawat?

Umumnya,
rheumatoid arthritis
tidak boleh diubati
.
 Tetapi kajian klinikal menunjukkan
pencegahan simptom
mungkin boleh berlaku apabila anda melakukan rawatan awal dengan ubat-ubatan yang dikenali sebagai ubat anti-rheumatik yang mengubah penyakit (DMARDs)
7
 .

Seperti yang dikongsi oleh
Mayo Clinic,
doktor akan menyarankan tiga cara ini bagi mengawal
RA
yang dialami anda
7

:

Ubat-ubatan

Terapi

Senaman tertentu

Bagi kebanyakan penghidap RA
, pilihan rawatan-rawatan ini membantu mereka hidup dengan lebih aktif, dan mengurangkan risiko komplikasi jangka masa panjang.

Ubat-ubatan yang sering dipreskripsi oleh doktor untuk merawat sakit sendi jari tangan
boleh dibahagi kepada tiga kumpulan iaitu:

Ubat anti-radang
nonsteroid (NSAID) –
membantu mengurangkan kesakitan dan keradangan
7
 .
Sila dapatkan rujukan doktor sebelum mencuba sebarang ubat-ubatan
NSAID
.

Ubat anti-rheumatik yang mengubahsuai penyakit
(DMARD) –
digunakan untuk merawat RA
, dengan melambat atau menghentikan sistem imun dari menyerang sendi
7
 .

Ubat pengubah tindak balas biologi –
 digunakan bersama
DMARD
, ubat genetik ini menyasarkan molekul protein yang terlibat dalam
tindak balas imun
.

Baca juga:

Makanan Yang Boleh Mengurangkan Simptom Penyakit

Arthritis Foundation
 mendedahkan perkaitan antara
apa yang dimakan setiap hari dan kesannya terhadap penyakit rheumatoid arthritis
.
Diet yang seimbang dengan pemilihan makanan yang tepat membantu
mengurangkan simptom dan meredakan keradangan.

Diet tidak akan menyembuhkan
rheumatoid arthritis
, tetapi pilihan makanan yang tepat dapat membantu mengawal keradangan dan mengurangkan sakit sendi jari tangan, seperti
8
:

Makanan diperkaya dengan Omega-3 seperti ikan salmon, tuna dan kekacang

Makanan diperkaya dengan antioksidan seperti sayur-sayuran, buah-buahan, kekacang, wain merah, coklat gelap, dan
kayu manis

Minyak zaitun turut dilihat mengurangkan keradangan

Dapatkan rawatan dengan segera jika kesakitan yang dialami anda sudah berlanjutan selama beberapa hari.


Si Kecil Asyik Jelir Lidah Bukan Mahu Mengejek, Ibu Bapa Kena Tahu 7 Sebab Ini, Ada Yang Bahaya!

Sejak dari dalam perut lagi,
 bayi menggunakan pelbagai cara untuk berkomunikasi dengan ibu
 yang sedang mengandungkannya.

Antara yang biasa kita dengar adalah
 bayi sangat gemar menendang perut ibu untuk memberitahu sesuatu
 kepada orang di luar.

“Saya sihat dan kuat di dalam ini, mama jangan risau ya!”, mungkin inilah yang cuba disampaikan oleh bayi di dalam perut ibu.

Selepas dilahirkan pula, si kecil juga akan menggunakan bermacam cara untuk berkomunikasi dengan ibu bapa mereka.

Ramai ibu bapa yang perasan bahawa kadangkala si kecil akan menjulurkan lidah mereka seakan sedang mengejek orang lain.

Persoalannya, apa punca sebenar bayi julur lidah? Jom baca artikel ini untuk tahu jawapannya!

Adakah bayi julur lidah itu normal?

Sebelum mengetahui sebab ia berlaku, wajarlah untuk kita tahu sama ada perbuatan ini adalah normal atau tidak terlebih dahulu.

Buat ibu bapa yang keliru, ia adalah satu perbuatan yang normal dan kalian tidak perlu terlalu risau tentangnya.

Ini kerana bayi dilahirkan dengan naluri dan
refleks semula jadi untuk menyedut bagi tujuan menyusu badan
.

Sebahagian daripada refleks ini dikenali sebagai ‘tongue-thrust reflex’ yang sangat penting untuk mengelakkan mereka tercekik dan memudahkan mereka menyusu dari puting ibunya.

Selain itu, terdapat banyak lagi sebab bayi julur lidah yang ibu bapa kena tahu!

Apakah sebab bayi julur lidah?

Baiklah, sekarang kita sudah tahu bahawa perbuatan ini adalah normal. Tapi, apa sebab lain ia terjadi?

#1. Mereka sedang bermain dengan anda

Menurut sebuah kajian yang diterbitkan dalam Journal of Developmental Science,
bayi seawal usia beberapa minggu berupaya untuk meniru raut wajah orang lain
 termasuklah perbuatan menjulurkan lidah.

Itu tandanya mereka sedang bermain dengan anda dan dalam mood yang baik.

Maka ternyatalah perbuatan ini adalah atas dasar mengajuk dan bukannya mengejek.

#2. Mereka sudah lapar atau kenyang

Menangis bukanlah satu-satunya cara untuk si kecil berkomunikasi
 ketika berasa lapar, ia sebenarnya adalah petanda terakhir jika tidak dapat makanan.

Centers for Disease Control and Prevention (CDC) menyatakan bahawa petanda yang paling awal untuk menunjukkan mereka lapar adalah seperti berikut:

Menggenggam tangan

Memasukkan tangan dalam mulut mereka

Menghalakan mulut ke puting ibu

Menjilat dan memukul bibir sendiri

Menjulurkan lidah

Bukan itu sahaja, si kecil juga akan melakukan perbuatan ini untuk menunjukkan mereka sudah kenyang.

#3. Mereka belum bersedia untuk makan

Kebanyakan doktor menyarankan ibu bapa untuk memberi si kecil makanan selain susu badan pada usia 6 bulan ke atas namun tidak semua bayi sudah bersedia untuk itu.

Sekiranya kalian menyuapkan makanan bayi dan mereka menjulurkan lidah semasa sedang makan, berhenti segera kerana ia adalah
tanda mereka belum bersedia untuk makan
.

Ada sebab lain yang lebih berbahaya?

3 sebab di atas tadi adalah punca yang boleh dikatakan normal.

Pun begitu, perbuatan ini juga mungkin menunjukkan sebab lain yang lebih berbahaya seperti:

#4. Lidah bayi terlalu besar

Kondisi ini dikenali sebagai macroglossia yang menyebabkan si kecil menjulurkan lidah dengan terlalu kerap.

Ia berpunca daripada genetik serta pembentukan salur darah dan perkembangan otot lidah yang tidak normal.

Lebih membimbangkan, lidah bayi terlalu besar juga adalah salah satu simptom sindrom Down dan sindrom Beckwith-Wiedemann.

#5. Mulut bayi terlalu kecil

Kondisi ini dikenali sebagai micrognathia yang turut menyebabkan si kecil menjulurkan lidah dengan terlalu kerap.

Ia juga berpunca daripada genetik atau salah satu simptom
 cleft lip atau cleft palate (sumbing)
.

Sama seperti di atas tadi, mulut bayi terlalu kecil juga adalah salah satu simptom sindrom Down, sindrom Beckwith-Wiedemann, sindrom Pierre Robin dan sindrom DiGeorge.

#6. Kemerosotan otot pada lidah

Lidah adalah otot yang dikawal oleh pelbagai otot lain di dalam mulut dan jika ia merosot, maka perbuatan bayi julur lidah akan selalu berlaku.

Antara dalang kepada kondisi ini adalah sindrom Down, Sindrom DiGeorge dan
cerebral palsy
.

#7. Mereka sukar untuk bernafas

Akhir sekali, bayi menjulurkan lidah mungkin disebabkan oleh mereka sukar untuk bernafas.

Selain itu, mereka juga mungkin akan menunjukkan beberapa gejala lain seperti hidung mengembang dan menguncup, mengeluarkan bunyi pernafasan yang tidak normal, batuk atau bersin.

Ia mungkin berpunca akibat flu dan selesema yang
menyebabkan hidung si manja tersumbat
.

Walau apapun sebab ia berlaku, ibu bapa haruslah lebih peka dan membawa si kecil berjumpa doktor untuk sesi konsultasi dan rawatan lanjutan jika perlu.


Bolehkah Anak Ambil Suplemen Minyak Ikan?

Jika anak anda tidak berminat untuk makan ikan berlemak seperti salmon atau sardin, beberapa kali seminggu, apa kata jika anda berikan pada mereka suplemen minyak ikan setiap hari.

Mengapa anak saya perlu ambil suplemen minyak ikan?

Minyak ikan mengandungi asid lemak omega-3 (khususnya DHA dan EPA) yang dipercayai memainkan peranan penting dalam perkembangan otak dan mata kanak-kanak. Ikan perairan laut sejuk – juga dipanggil sebagai ikan berlemak – mengandungi jumlah omega-3 yang paling tinggi. Secara amnya, inilah pilihan yang terbaik untuk kanak-kanak mendapatkan nutrien daripada makanan. Akan tetapi, ikan yang mereka makan mungkin tidak menyediakan amaun omega-3 yang secukupnya, apatah lagi kanak-kanak tidak boleh makan ikan yang tinggi merkuri. Pakar menyarankan supaya kanak-kanak berusia 2 tahun hingga 8 tahun perlu makan 93,31g hingga 186,62g ikan dan jenis makanan laut lain dalam seminggu. Sementara itu, kanak-kanak dari usia 9 tahun ke atas pula perlu mengambil 248,83g hingga 311,03g ikan dan makanan laut setiap minggu. Bagaimanapun, jika anda ingin cuba memberikan anak makanan tambahan atau suplemen, anda perlu ingat bahawa pemberian suplemen tidak akan memberikan manfaat yang sama seperti jika mereka makan ikan.

Anda boleh menawarkan anak suplemen omega-3 dalam bentuk cecair, kunyahan lembut, dan gel lembut. Suplemen omega-3 adalah bebas merkuri. Kebanyakan suplemen omega-3 adalah berasaskan minyak ikan. Bagaimanapun, merkuri tidak wujud dalam tisu lemak. Oleh itu, anda hampir tidak menjumpai merkuri dalam suplemen omega-3. Suplemen omega-3 yang lain diperbuat daripada alga berbanding ikan. Jadi, suplemen ini tidak mengandungi merkuri dan juga tidak hanyir- amat sesuai untuk golongan vegetarian. Cuma, anda perlu pastikan sebarang jenama suplemen omega-3 yang anda pilih menapis minyak untuk membuang toksin-toksin seperti PCB.

Apa yang anda perlu tahu jika ingin beri anak suplemen omega-3

– Cari suplemen yang diperbuat daripada isi ikan berbanding hati. Minyak hati ikan mungkin mengandungi toksin atau amaun vitamin A yang terlalu banyak, yang mana ianya tidak elok untuk kanak-kanak. Suplemen mengandungi minyak mikroalga adalah lebih sesuai untuk golongan vegetarian.

– Periksa arahan dos pada label dan pastikan anda tidak beri anak melebihi dos yang disarankan. Pengambilan minyak ikan yang berlebihan boleh menyebabkan sakit perut atau cirit-birit.

– Suplemen cecair adalah yang terbaik untuk diberikan kepada anak kecil. Suplemen berbentuk kapsul boleh menyebabkan anak anda tercekik, jadi jangan berikan suplemen jenis ini kepada kanak-kanak di bawah usia tiga tahun. Suplemen jenis cecair ada dijual dalam botol dan pek kecil.

– Berikan suplemen pada waktu makan dan mulakan dengan dos yang rendah. Anda boleh menambah dos secara berperingkat sehingga ke dos yang disarankan. Jika anak anda tidak gemar mengambil suplemen, anda boleh campurkannya di dalam susu atau jus mereka.

Hello Health Group
 tidak menyediakan nasihat perubatan, diagnosis, atau rawatan.


Jari Terluka Semasa Memotong Sayur? Ini 6 Tindakan Anda Kena Buat Cepat!

Bukanlah sesuatu yang aneh jika
pisau dapur tanpa sengaja terkena pada jari atau tangan tukang masak
. Namun anda kena tahu dan cepat merawat luka terbuka itu, ya!

Persoalannya, apakah tindakan yang anda kena buat setiap kali berlakunya situasi seperti itu?

Usah khuatir, jom teruskan membaca artikel ini untuk tahu dengan lebih lanjut tentangnya!

Kenapa penting untuk merawat luka terbuka?

Kemalangan boleh berlaku di mana-mana sahaja tidak kira di jalan raya, luar rumah, juga dalam rumah termasuklah di dapur!

Mungkin benar bahawa kemalangan di dapur itu tidaklah begitu serius
selagi ia tidak melibatkan letupan, letusan atau lecuran
.

Namun sekadar kecederaan yang kecil pada jari atau tangan tukang masak juga tidak boleh hanya dipandang ringan sahaja.

Ini kerana kecederaan yang kecil seperti terhiris pisau dapur juga akan mengakibatkan luka yang terbuka pada kulit anda.

Kesan jika tidak buat cara merawat luka terbuka dengan kadar segera akan menyebabkan pendarahan berterusan yang berbahaya.

Apa perkara pertama yang perlu dilakukan?

Disebabkan itu, adalah sangat penting untuk anda menghentikan pendarahan akibat kecederaan tersebut terlebih dahulu.

Sebenarnya, anda mungkin boleh merawat luka kecil yang terjadi di dapur itu secara sendiri jika luka yang dialami tidak begitu dalam.

Jika luka yang dialami itu terlalu dalam pula, anda mungkin perlu berjumpa dengan doktor untuk mendapatkan rawatan lanjutan.

Persoalannya, bagaimanakah cara merawat luka terbuka yang tepat untuk
menghentikan pendarahan secara sendiri
?

Iodin
– ia adalah satu cara paling efektif kerana ia mampu mengelakkan jangkitan yang tidak diingini

Air batu
– ia mampu mengecutkan salur darah dan membekukan darah dengan lebih pantas

Uncang teh
– asid tanin yang terkandung di dalam uncang teh boleh membantu darah membeku dengan cepat

Cecair kumur mulut
– alkohol yang terkandung boleh bertindak mengecutkan tisu

Jeli petroleum
– ia boleh membantu mengelak luka daripada membentuk parut yang dalam serta gatal

Antiperspirant
–
aluminium klorida yang terkandung boleh membantu mengecutkan salur darah dan menghentikan pendarahan

Pun begitu, tidak semua bahan di atas ini mempunyai sebarang bukti saintifik untuk membuktikan keberkesanannya dalam menghentikan pendarahan.

Ini senarai tindakan yang anda kena buat!

Baiklah, sekarang kita semua sudah tahu bahawa terdapat beberapa bahan yang boleh digunakan untuk menghentikan pendarahan.

Kini, mari beralih pula kepada turutan tindakan yang anda kena buat sekiranya jari atau tangan terkena hirisan pisau dapur.

Berikut merupakan cara merawat luka terbuka akibat kemalangan di dapur:

Sebelum sentuh luka itu, tolong pastikan anda basuh tangan dan jari terlebih dahulu untuk elakkan jangkitan.

Cuba hentikan pendarahan secepat mungkin kerana luka kecil biasanya tidak memakan masa lama untuk darah daripada berhenti mengalir dengan 6 bahan di atas tadi.

Selepas pendarahan pada luka telah terhenti, bilaskan kawasan tersebut dengan air.

Jika ada kotoran yang melekat, buangkan ia dengan perlahan dan berwaspada.

Sapukan
antibiotik
 kerana ia mampu membantu melembapkan kawasan luka. Ia juga dapat mengelakkan jangkitan kuman dan memudahkan parut sembuh tanpa parut.

Pastikan anda berjumpa dengan doktor jika dapati luka anda masih sakit, merah, bengkak ataupun bernanah.

Sekiranya luka akibat terhiris pisau dapur itu begitu teruk dan anda tidak berani untuk menguruskannya,
segera berjumpa doktor untuk rawatan lanjut
.

Tolong pentingkan keselamatan diri di dapur!

Sudah tentu bahawa mencegah itu adalah lebih baik daripada mengubat, maka adalah sangat penting untuk kita berwaspada sebelum ia terjadi.

Jadi, kita perlu memastikan bahawa dapur kita selamat agar situasi seperti jari atau tangan terhiris pisau dapur tidak berlaku dan berulang.

Simpan barang dapur di tempat selamat

Paling penting,
sila simpan segala barang dapur berbahaya di tempat yang selamat
 seperti di dalam kabinet dan ia termasuklah:

Pisau

Gunting

Pinggan dan mangkuk kaca

Gelas dan cawan kaca

Cerek, periuk dan kuali

Mesin pengisar, pembakar dan ketuhar

Proses memasak di dapur yang selamat

Semasa memasak,
sila pastikan proses itu adalah selamat
 dengan cara tidak melakukannya serentak dengan perbuatan lain.

Jangan letakkan pisau, gunting atau peralatan memotong lain di tempat yang mudah terjatuh dan sila pegang ia dengan baik.

Selepas memasak pula, simpankan semua peralatan memasak tadi ke tempat asal agar tidak berlaku kemalangan tidak diingini.

Pastikan anda simpan peti kit kecemasan

Meskipun ia adalah sesuatu yang sangat penting, ramai isi rumah yang mungkin tidak mempunyai simpanan peti kit keselamatan ini.

Oleh itu, sila pastikan anda membeli, menyimpan dan sentiasa memeriksa kandungan di dalamnya agar ia sentiasa bersedia untuk digunakan.

Jika masih terjadi luka terbuka akibat kemalangan di dapur yang tidak diingini pada anda atau orang lain, jangan terlambat untuk bertindak!


Berjaga Malam dengan Cara yang Sihat

Peperiksaan akhir tahun, projek sekolah, kertas kerja kolej, mengejar
dateline
 dan mungkin bekerja lewat malam di pejabat, semuanya memerlukan seseorang berjaga malam.

Tidak mendapat tidur yang mencukupi adalah tidak baik untuk kesihatan anda. Tubuh manusia diprogramkan untuk tidur pada waktu malam dan berjaga di waktu siang. Mereka yang cenderung berjaga malam lebih cenderung mengalami diabetes, paras gula darah tinggi, obesiti dan dikaitkan dengan masalah kesihatan yang lain. Jadi, jangan berjaga sampai larut malam! Tetapi kadangkala ianya tidak dapat dielakkan. Sekiranya anda mendapati diri anda perlu berjaga malam, berikut cara yang sihat untuk melakukannya.

Bank Tidur

Tidur sekejap selama 15-20 minit pada siang hari boleh menambah tenaga dan membolehkan anda berjaga pada waktu malam. “Sebelum berjaga malam, dapatkan sembilan jam tidur malam selama seminggu dan kumpul waktu tidur.” Kata Christopher Drake, PhD, penyelidik tidur dan profesor di Sekolah Perubatan Wayne State University di Detroit. Sekiranya anda tidur di antara waktu berjaga malam tersebut, anda mungkin akan tidur sehingga pagi.

Nyalakan lampu

Kajian telah membuktikan bahawa lampu membuatkan anda terjaga. Ia sama apabila badan anda menghasilkan vitamin D di bawah cahaya matahari pada waktu pagi. Tubuh menghasilkan melatonin atau hormon tidur apabila bilik kurang cahaya yang membuat anda merasa mengantuk pada waktu malam.

Anda boleh menipu sistem badan secara sementara supaya menyangka bahawa ia bukan masa untuk tidur dengan mencerahkan cahaya. Cahaya mempunyai kesan kuat pada jam dalaman anda. Seorang Pengarah Perubatan Florida Sleep Institute, William Kohler, MD berkata, “Jam biologi sirkadian mempunyai sambungan kepada mata, dan cahaya terang dapat mengatur kembali jam dalaman kita.” Jam tersebut memberi tanda kepada badan apabila ia segar dan sewaktu dan letih.

Meningkatkan intensiti sumber cahaya anda seperti daripada telefon bimbit atau komputer riba semasa bekerja untuk menyelesaikan tugas yang tertangguh juga dapat membantu tubuh anda kurang mengantuk dan meningkatkan kewaspadaan.

Minum kopi dengan cara yang betul

Anda pasti ingin minum beberapa cawan kopi untuk memastikan anda berjaga malam. Tetapi anda tidak disyorkan untuk minum lebih daripada dua cawan kafein sepanjang malam kerana akan membuat anda berasa tidak selesa.

Minum kopi dengan cara yang betul; berhenti minum kopi seminggu sebelum anda bercadang untuk berjaga malam. Anda boleh minum secawan kopi sebelum tidur sekejap sewaktu siang hari. Ia berkesan untuk mengurangkan keinginan tidur selepas itu.

Pastikan anda gantikan kopi anda dengan air yang banyak untuk memastikan anda segar dan ingat bahawa meminum kafein akan membantu mengekalkan kewaspadaan sepanjang  malam tetapi tubuh anda akan menolak manfaatnya jika kerap diambil.

Snek tinggi protein

Makanan ringan sewaktu tengah malam adalah suplemen terbaik untuk membolehkan anda tetap terjaga. Apabila anda berjaga malam untuk peperiksaan akhir tahun atau bekerja lewat di pejabat, anda akan memerlukan lebih banyak makanan kerana otak anda bekerja lebih berbanding malam biasa. Pilih makanan yang tinggi dalam protein dan lemak yang sihat. Elakkan gula-gula, coklat dan makanan segera yang memberi anda rangsangan tenaga yang cepat diikuti oleh rendah gula yang menyebabkan kelesuan mental.

Pilih beberapa makanan ringan yang memberikan tenaga yang lebih baik dalam jangka masa panjang, seperti yogurt, protein shake, buah-buahan dan sayur-sayuran, biskut dengan krim keju rendah lemak atau epal dengan mentega kacang.

Pastikan badan anda kerap bergerak

Pastikan tubuh anda kerap bergerak seperti berjalan di sekitar bilik dan / atau melakukan senaman seperti
 push-up, sit-up,
 melompat, atau melangkau tali. Senaman regangan selama 10-15 minit setiap 45 minit akan membantu tubuh anda mengepam oksigen melalui vena, otak, dan otot. Dapatkan lebih banyak oksigen melalui otak anda akan menjadikan anda fokus, berjaga dan memupuk kreativiti.

Sekiranya anda bekerja di meja, bangun untuk berjalan sekejap dengan kerap. Mereka yang berjalan sekejap selama 10 minit akan lebih bertenaga selama dua jam berbanding makan bar gula-gula yang merangsang tenaga cepat tetapi membuatkan anda kurang bertenaga sejam kemudian. Berjalan di luar gedung pejabat anda di waktu rehat, berjalan ke restoran untuk makan tengah hari, akan membuat anda benar-benar berasa lebih segar.

Laraskan suhu

Suhu bilik yang sesuai untuk tidur adalah 18-20 Celcius. Sekiranya anda ingin berjaga sepanjang malam, tetapkan suhu bilik yang tidak terlalu sejuk tetapi juga tidak membuat anda terlalu panas. Laraskan suhu bilik hingga 23-25 Celsius yang membuat anda berjaga-jaga dan kurang letih.

Tidak ada salahnya untuk berjaga malam untuk melakukan sesuatu yang diperlukan. Tetapi, jangan lakukannya sebagai amalan harian anda. Dapatkan tidur yang cukup untuk menjadi lebih produktif. Oleh itu, anda tidak perlu menjadi burung hantu lagi.


Penyakit Gusi & Mulut (Gingivitis & Periodontitis)

Penyakit gingivitis adalah masalah radang gusi, biasanya disebabkan oleh jangkitan bakteria.

Sekiranya tidak dirawat, ia boleh menjadi jangkitan yang lebih serius dikenali sebagai periodontitis.

Gingivitis dan periodontitis adalah penyebab utama kehilangan gigi pada orang dewasa, menurut Persatuan Pergigian Amerika.

Jangkitan gigi memerlukan kos rawatan yang agak mahal, dan mampu mempengaruhi kesihatan serta dompet anda.

Menurut Pusat Perkhidmatan
Medicare & Medicaid
, penduduk Amerika menghabiskan anggaran $129 bilion untuk perkhidmatan pergigian pada tahun 2017.

Untuk mendapatkan lebih banyak informasi tentang Kesihatan Mulut, anda boleh klik
di sini
.

Apakah penyebab penyakit gingivitis dan periodontitis?

Gusi anda sebenarnya melekat pada gigi di titik yang lebih rendah berbanding di penghujung gusi yang kita lihat.

Ini membentuk ruangan kecil yang disebut sebagai
sulcus
. Makanan dan plak boleh terperangkap di ruangan ini dan menyebabkan jangkitan gusi atau gingivitis.

Plak adalah lapisan bakteria yang nipis. Ia biasanya terbentuk di permukaan gigi.

Apabila plak bertambah,
ia akan mengeras dan menjadi tartar.
 Kalian akan mula mengalami jangkitan apabila plak terbentuk di bawah garis gusi.

Jika tidak diperiksa, gingivitis boleh menyebabkan gusi anda terpisah daripada gigi.

Hal ini berisiko menyebabkan kecederaan pada tisu lembut dan tulang yang menyokong gigi. Gigi juga boleh menjadi longgar dan tidak stabil.

Sekiranya jangkitan berlaku, anda akhirnya akan kehilangan gigi atau memerlukan bantuan doktor gigi untuk mengeluarkannya.

Faktor-faktor risiko gingivitis dan periodontitis

Berikut adalah beberapa faktor risiko penyakit gingivitis dan periodontitis:

Merokok atau mengunyah tembakau

Diabetes

Mengambil ubat-ubatan tertentu seperti pil perancang, steroid, antikonvulsan, penyekat saluran kalsium, dan kemoterapi

Gigi bengkok

Peralatan pergigian yang tidak sesuai

Fillings
 yang rosak

Kehamilan

Faktor genetik

Sistem imun terjejas
 seperti menghidap HIV/AIDS

Simptom-simptom penyakit gingivitis dan periodontitis

Kebanyakan orang tidak menyedari bahawa mereka mempunyai penyakit gusi. Kadangkala penyakit gusi tidak menunjukkan sebarang gejala.

Walau bagaimanapun, berikut adalah beberapa gejala penyakit gusi:

Gusi berwarna merah, sakit, atau bengkak

Gusi berdarah semasa menggosok gigi

Gusi yang telah berjarak daripada gigi

Gigi longgar

Perubahan gigi ketika menggigit (
malocclusion
)

Nanah antara gigi dan gusi

Sakit ketika mengunyah

Gigi sensitif

Gigi palsu separa yang tidak lagi sesuai

Nafas busuk
 yang tidak hilang setelah menggosok gigi

Bagaimana penyakit gusi didiagnosis?

Semasa pemeriksaan gigi, gusi anda akan diperiksa dengan pembaris kecil.

Pemeriksaan ini adalah cara untuk memeriksa sebarang keradangan. Ia juga mengukur
pockets
di sekitar gigi.

Kedalaman yang normal ialah 1 hingga 3 milimeter. Doktor gigi mungkin juga akan menjalankan sinar-X untuk memeriksa sebarang kehilangan tulang.

Berkomunikasilah dengan doktor gigi anda mengenai faktor risiko penyakit gusi dan juga gejala dialami.

Ia dapat membantu untuk mendiagnosis radang gusi anda. Sekiranya mempunyai gingivitis,
 anda mungkin dirujuk ke pakar periodontik.

Pakar periodontik adalah doktor gigi yang mahir dalam rawatan penyakit gusi.

Bagaimana penyakit gusi dirawat?

Anda haruslah mengamalkan kebersihan mulut yang betul untuk merawat masalah radang gusi.

Selain itu, anda juga
harus kurangkan merokok
, jika merokok, dan menguruskan penyakit diabetes.

Rawatan-rawatan lain termasuk:

Membersihkan gigi dengan mendalam

Ubat antibiotik

Pembedahan

Membersihkan gigi

Terdapat beberapa teknik yang boleh digunakan untuk membersihkan gigi dan mengelakkan penyakit gingivitis tanpa memerlukan pembedahan.

Kesemuanya menghilangkan plak dan
tartar
untuk mengelakkan kerengsaan gusi:

Scaling
:
Menghilangkan tartar dari atas dan bawah garis gusi

Root planing
:
 Melicinkan bintik-bintik kasar dan menghilangkan plak serta tartar dari permukaan akar

Laser:
 Menghilangkan tartar, akan alami rasa sakit dan pendarahan yang lebih sedikit berbanding
scaling
dan
root planing

Ubat-ubatan

Sejumlah ubat boleh digunakan untuk mengubati penyakit gingivitis:

Pengkumur mulut antiseptik
 yang mengandungi
chlorhexidine
 boleh digunakan untuk
membasmi kuman pada mulut

Timed-release antiseptic chips
 yang mengandungi
chlorhexidine
 dimasukkan ke dalam poket setelah
root planing

Antibiotic microspheres
 yang dibuat dengan
minocycline
dapat dimasukkan ke dalam poket setelah
scaling
dan
planing

Antibiotik oral
 boleh digunakan untuk mengubati kawasan radang gusi yang berterusan

Doxycycline
, sejenis antibiotik yang membantu menjaga enzim daripada
menyebabkan kerosakan gigi

Pembedahan flap
 adalah prosedur di mana gusi diangkat ke belakang sementara plak dan tartar dikeluarkan daripada poket yang lebih dalam. Gusi kemudian dijahit dengan kemas

Bone and tissue grafts
 boleh digunakan apabila gigi dan rahang sudah terlalu rosak untuk sembuh

Bagaimana penyakit gusi dapat dicegah?

Mengamalkan kebersihan mulut yang betul dan konsisten dapat mencegah penyakit gusi. Ini termasuk:

Menemui doktor gigi dengan kerap

Gosok gigi 2 kali sehari dengan ubat gigi fluorida

Flos gigi setiap hari

Makan makanan seimbang juga amat penting untuk mencapai dan menjaga kesihatan gigi yang baik.

Masalah kesihatan berkaitan penyakit gingivitis

Centers for Disease Control and Prevention
 dan
National Institute of Dental and Craniofacial Research
 melaporkan
penyakit periodontal dikaitkan dengan peningkatan risiko
 bagi:

Diabetes

Penyakit jantung

Strok

Penyakit paru-paru

Ia turut meningkatkan risiko wanita melahirkan bayi pramatang atau dengan berat badan rendah.

Walaupun penyakit gusi dikaitkan dengan masalah-masalah kesihatan ini, namun ia tidak terbukti menjadi penyebabnya.

Lebih banyak penyelidikan diperlukan untuk menentukan kaitan yang spesifik.


Kalau BMI Anda Lebih 35, Itu Tanda Obesiti Morbid, Ada Risiko Dapat 9 Jenis Penyakit Ini!

Terdapat pelbagai penyebab kegemukan yang boleh membuatkan seseorang itu mengalami keadaan badan gemuk yang teruk. Kegemukan yang teruk ini juga lebih dikenali dengan nama obesiti morbid.

Ini maklumat yang anda kena tahu berkenaan obesiti morbid.

Apakah itu obesiti morbid?

Obesiti morbid ialah keadaan di mana seseorang itu mempunyai nilai BMI lebih daripada 35.

Untuk pengetahuan anda, BMI ialah satu ukuran atau skala yang digunakan untuk menganggarkan kandungan lemak tubuh.

Ia membantu menentukan sama ada anda memiliki berat badan yang sihat mengikut saiz badan anda.

Obesiti morbid ini ialah satu keadaan kesihatan yang serius yang boleh mengganggu fungsi fizikal asas tubuh manusia seperti bernafas atau berjalan.

Mereka yang mengalami masalah ini berisiko lebih tinggi untuk mendapat penyakit kronik seperti diabetes,
 tekanan darah tinggi,
apnea tidur
,
penyakit refluks gastroesophageal (GERD)
, penyakit hempedu, osteoartritis, penyakit jantung, dan juga kanser.

Ini punca yang menyebabkan obesiti morbid

Jika anda tertanya-tanya, apakah punca atau penyebab kegemukan yang menyebabkan obesiti morbid, ini yang anda kena tahu.

Semasa anda makan, tubuh badan anda akan menggunakan kalori yang anda makan untuk menjalankan fungsi badan anda.

Walaupun dalam keadaan rehat, tubuh memerlukan kalori untuk mengepam jantung anda atau mencerna makanan.

Sekiranya kalori tersebut tidak digunakan, tubuh akan menyimpannya dalam bentuk lemak.

Tubuh anda akan membina simpanan lemak jika anda terus makan lebih banyak kalori daripada keperluan tubuh badan anda.

Oleh itu, obesiti morbid boleh dikatakan berpunca daripada simpanan lemak yang terlalu banyak dalam tubuh badan anda.

Siapakah yang berisiko mendapat obesiti morbid ini?

Sesiapa sahaja amat berisiko untuk mendapat obesiti morbid sekiranya mereka mengambil jumlah kalori lebih daripada keperluan tubuh mereka.

Inilah penyebab kegemukan yang paling biasa.

A
da kajian yang menunjukkan bahawa faktor genetik turut memainkan peranan berkaitan bagaimana tubuh badan kita menyimpan tenaga.

Selain itu, terdapat juga beberapa faktor tingkah laku yang boleh mempengaruhi obesiti individu seperti tabiat pemakanan dan juga kecergasan tubuh.

Tabiat pemakanan biasanya sudah dibentuk sejak kita masih kecil dan agak sukar untuk dibetulkan kembali apabila sudah meningkat dewasa.

Tambahan pula, apabila seseorang sudah dewasa, kita mungkin banyak terlibat dengan jenis pekerjaan yang tidak begitu aktif seperti duduk di meja kerja selama berjam-jam lamanya.

Kita juga mungkin kekurangan waktu untuk bersenam atau melakukan sebarang aktiviti fizikal.

Kaedah pengesanan jika anda seorang yang obes

Bagi menentukan sama ada anda mengalami obesiti atau tidak
, doktor akan melakukan pemeriksaan fizikal dan melihat kepada sejarah berat badan anda.

Selain itu, doktor juga akan bertanya mengenai tabiat pemakanan, tabiat senaman dan juga sejarah perubatan.

Bagi mendapatkan nilai BMI, doktor akan melakukan pengiraan berat dan ketinggian anda.

Berikut ialah nilai BMI yang anda perlu tahu:

Kurang berat badan: bawah 18.5

Normal: 18.5 hingga 24.9

Berlebihan berat badan: 25 hingga 29.9

Obes: 30 hingga 34.9

Obesiti morbid: 35 hingga 39.9

Namun, pengiraan BMI ini hanya terhad kepada anggaran lemak badan anda sahaja.

Ada individu seperti atlet sukan yang mungkin menunjukkan nilai BMI obes, namun ia bukanlah disebabkan oleh lemak badan tetapi jisim otot mereka.

Oleh sebab itu, doktor mungkin memerlukan ujian lain untuk menentukan ukuran lemak badan anda yang sebenar.

Komplikasi obesiti morbid

Pelbagai penyebab kegemukan yang menjadikan obesiti morbid berlaku, juga boleh menyebabkan komplikasi kepada kesihatan.

Jika obesiti ini tidak ditangani dengan sebaiknya, ia boleh menyebabkan beberapa masalah kesihatan yang serius. Antaranya ialah:

Penyakit jantung

Strok

Kencing manis jenis 2

Osteoartritis

Apnea tidur

Batu hempedu

Sesetengah jenis kanser

Sindrom metabolik

Masalah berkaitan organ pembiakan

Cara untuk mengelakkan masalah obesiti yang teruk

Bagi mengelakkan risiko mendapat obesiti morbid, semestinya penjagaan pemakanan dan senaman merupakan kunci yang paling penting.

Mereka yang ingin mengelakkan masalah obesiti ini mestilah mengubah tabiat pemakanan mereka.

Antara tip yang mesti diikuti adalah dengan mengambil lebih banyak buah-buahan dan juga sayuran.

Selain itu, anda juga perlu mengawal jumlah makanan anda dengan mengambil saiz hidangan makanan yang lebih kecil. Anda juga perlu mengira jumlah kalori anda setiap hari.

Selain itu, anda juga perlu mengelakkan pengambilan lemak tepu, lemak trans dan juga gula yang telah diproses.

Selain daripada perubahan tabiat pemakanan, anda juga perlu mengubah tabiat aktiviti fizikal anda.

Jika anda mahu menurunkan berat badan, anda perlu lebih aktif dengan melakukan pelbagai jenis senaman dan aktiviti.

Antara yang boleh anda lakukan adalah dengan bersenam, joging, berenang, berjalan laju dan berbasikal.

Selain itu, aktiviti harian yang bersifat aktif juga boleh membantu anda. Ini termasuklah berkebun dan mengemas rumah.

Kesimpulan

Walaupun anda merupakan seorang individu dengan obesiti morbid, tidak bermakna ia akan kekal dengan anda selama-lamanya.

Anda boleh mengembalikan berat badan kepada tahap yang normal jika anda konsisten mengubah tabiat pemakanan dan aktiviti harian anda.


8 Aktiviti Eksplorasi Buat Si Kecil 3-4 Tahun, Bagus Untuk Perkembangan Anak!

Membenarkan anak meneroka dan mempelajari perkara baharu di persekitaran mereka adalah aktiviti kanak-kanak 3-4 tahun yang amat disarankan. Baca selanjutnya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Anak bergerak aktif

Kanak-kanak di bawah usia 5 tahun, masih dalam
proses perkembangan dan tumbesaran
. Mereka pastinya akan bergerak aktif dan berminat untuk meneroka persekitaran – sama ada di dalam mahupun di luar rumah.

Sebagai ibu ba
pa
, pada tempoh ini anda perlu memberikan lebih perhatian dan pengawasan kepada si kecil. Pun begitu, berikan peluang buat mereka meneroka.

Ini bermakna, tiada salahnya untuk melakukan pengawasan dan pemantauan rapi, tetapi wujudkan ruang untuk anak menikmati persekitaran yang berbeza.

Meneroka persekitaran

Antara
contoh aktiviti kanak-kanak 3-4 tahun
 yang memberikan anak peluang meneroka adalah seperti
berjalan-jalan
 di hutan, melawati muzium atau zoo.

Peluang meneroka persekitaran dalam dan luar – dengan pengawasan – adalah penting untuk perkembangan
emosi
, sosial dan fizikal anak.

Meneroka juga merupakan rangsangan kepada motor halus aktiviti kanak kanak 3 hingga 4 tahun.

Idea aktiviti kanak-kanak 3-4 tahun

Terdapat pelbagai aktiviti yang boleh dilakukan. Berikut antara beberapa contoh aktiviti di dalam rumah sebagai panduan:

Melihat cermin

Dalam tempoh tumbesaran ini, anak akan belajar meng
enali d
iri mereka melalui gambar atau cermin.

Apa kata anda sediakan cermin – pastikan kedudukannya selamat – dan biarkan anak meneroka wajah mereka.

Anda boleh bertanyakan soalan seperti “Di mana hidung?”, “Cuba buka mulut” atau “Boleh tak kelipkan mata?”

Kanak-kanak juga suka meniru
tingkah laku
 individu lain. Jadi ajak anak bermain permainan tiru perbuatan fizikal atau lisan.

Kabinet mesra kanak-kanak

Percaya atau tidak,
kabinet atau almari
merupakan antara tempat penerokaan yang disukai anak.

Ini kerana mereka mempunyai rasa in
gin ta
hu mengenai apa yang berada di sebalik pintu almari atau laci.

Jadi sediakan kabinet rendah dengan laci untuk membolehkan anak menarik keluar dan meneroka barangan di dalamnya. Jangan lupa pastikan item di dalam laci adalah selamat dan sentiasa pantau mereka, okay?

Aktiviti kanak-kanak 3-4 tahun #Kotak mainan

Untuk menggalakkan imaginasi anak, cipta kotak mainan diisi dengan anak patung, mainan block, barangan mengem
as rum
ah yang selamat seperti span atau berus bersih.

Berikan bekas makanan plastik dengan penutup, pinggan dan mangkuk plastik atau apa sahaja yang boleh disusun untuk dijadikan
 mainan menarik
 buat si kecil.

Mainan sentuhan, motor halus aktiviti kanak kanak 3 hingga 4 tahun

Anak suka menggunakan
deria sentuhan
 mereka. Jadi anda boleh berikan mereka  bermain warna air atau
playdough
.

Di samping itu, kertas pembalut dan mainan bertekstur juga pilihan yang baik untuk memberikan mereka peluang meneroka.

Anda boleh menghasilkan
playdough
 sendiri di rumah, seperti:

Bahan-bahan diperlukan:

2 cawan tepung biasa

½ cawan garam

2 sudu besar minyak sayuran

½ – 1 cawan air

Pewarna makanan

Mangkuk besar

Cara membuatnya:

Campurkan tepung, garam dan
minyak sayuran
 ke dalam mangkuk.

Tambahkan 2 titik pewarna makanan ke dalam cawan berisi air.

Kemudian tuangkan perlahan-lahan ke dalam campuran tepung tadi mengikut konsistensi yang diingini. Sekiranya terlebih air, tambahkan tepung untuk mendapatkan konsistensi yang betul.

Sedia
 untuk bermain
. Pastikan selepas bermain, ia disimpan di dalam bekas bertutup.

Memanjat tangga

Memanjat tangga satu lagi perkara yang disukai si kecil, jika tidak, pasti tidak akan muncul di pasaran pintu penghadang pagar, betul tak? Anda boleh beri si kecil main tangga tapi anda perlu bersama-sama
naik dan turun tangga
 dengan anak.

Pada kawasan rata pula, ajak anak untu
k berja
lan ke belakang atau berjingkit-jingkit. Idea lain adalah seperti meniru haiwan contohnya berjalan seperti penguin, melompat seperti kanggaru dan sebagainya atau menari mengikut muzik.

Aktiviti kanak-kanak 3-4 tahun: Meneroka luar rumah

Di bawah dikongsikan beberapa idea aktiviti luar untuk dicuba:

Bermain bola

Sediakan bola dengan saiz yang sesuai untuk anak main. Pada fasa ini, anak akan belajar menendang, membaling dan menangkap bola.

Baca juga:

Motor halus aktiviti kanak kanak 3 hingga 4 tahun #Pasir pantai

Mungkin anda tidak berkesempatan
untuk ke pantai
, tetapi si kecil masih boleh bermain pasir. Bagaimana? Anda boleh berikan mereka bermain pasir kinetik atau untuk lebih selamat, pasir buatan sendiri.

Bahan-bahan diperlukan:

2 cawan tepung biasa

¼ cawan
minyak masak

Mangkuk besar

Anda hanya perlu mencampurkan dua bahan tersebut ke dalam mangkuk dan gaul sebati. Hasilnya mungkin berbeza berbanding pasir kinetik di pasaran, tetapi ia selamat.

Anda juga boleh memberikan anak bermain air yang ada di dalam baldi kecil atau besen. Pasir dan air merupakan aktiviti fizikal 3 4 tahun yang menyeronokkan.

Pastikan anda sentiasa mengawasi anak semasa bermain, okay?

Meneroka alam, salah satu aktiviti kanak-kanak 3-4 tahun

Bawa anak ke taman
 tasik dan galakkan mereka untuk memegang daun dan batu, menyentuh kulit kayu pada pokok dan menangkap pepijat.

Sekiranya kawasan sesuai, biarkan anak berlari mengikut keinginan mereka. Tetapi paling penting, pantau mereka sentiasa.

Kesimpulan

Penerokaan melibatkan aktiviti kanak-kanak 3-4 tahun ini adalah mengenai pembelajaran tentang kehidupan – pepijat, batu, hiasan dinding, rumput, daun yang gugur – semuanya menarik perhatian si kecil.

Sebagai ibu bapa
, berikan sokongan dan galakkan kepada anak untuk memberanikan diri meneroka sesuatu yang baharu – selagi ia selamat buat mereka.


5 Tips Penting Membeli Pelindung Matahari

Kebanyakan kita menyedari bahawa kerosakan sinar UV boleh dilakukan untuk kesihatan kita. Kita semua tahu cara terbaik untuk melindungi diri kita daripada mereka memakai pelindung matahari. Walau bagaimanapun, membeli satu sebenarnya lebih mudah daripada menggunakannya. Apabila anda memasuki kedai serbaneka mencari pelindung matahari, anda dengan serta-merta kagum pelbagai produk yang terdapat di pasaran.Memandangkan penting untuk memilih pelindung matahari yang sesuai untuk kulit anda, anda perlu berhati-hati dengan apa yang anda beli. Berikut adalah 5 petua penting yang perlu anda ingat ketika berjalan di lorong pelindung matahari:

Dapatkan spektrum luas.

Pelindung matahari yang baik harus mempunyai perlindungan spektrum luas supaya ia boleh melindungi anda daripada sinaran UVA dan UVB. Cari bahan-bahan seperti benzophenones (Oxybenzone), cinnamates (octylmethyl cinnamate dan cinoxate), titanium dioksida, oksida zink, avobenzone.

Pertimbangkan pelindung matahari kalis air jika anda bercadang untuk pergi berenang atau mudah berpeluh banyak.

Ingat bahawa pelindung matahari walaupun sangat tahan air tidak dapat bertahan selama-lamanya. Masa yang paling lama produk jenis ini boleh bertahan dalam air adalah sekitar 80 minit. Jadi, anda perlu membuat gunakannya semula dengan kerap.

Pilih produk yang anda suka.

Bunyi seperti melucukan, anda hanya perlu membeli apa yang anda suka. Tidak kira bagaimana baik pelindung matahari, jika anda tidak suka (kerana bau atau tekstur), anda akan mungkin tidak menggunakannya. Apabila ia melibatkan pelindung matahari, itu perkara peribadi yang penting.

Berhati-hati dengan keadaan kulit.

Jika anda mempunyai rosacea, alahan atau kulit sensitif, adalah dinasihatkan untuk mengelakkan produk yang mengandungi asid para-aminobenzoic (PABA), dioxybenzone, oxybenzone, atau sulisobenzone. Titanium dioksida atau zink oksida adalah penggantian yang lebih baik kerana ia kurang cenderung untuk merengsakan kulit anda.

Faktor dalam jenis kulit anda.

Banyak pelindung matahari direka untuk memenuhi jenis kulit tertentu. Walaupun kulit berminyak secara umum menikmati pelindung matahari, kulit kering akan mendapat lebih banyak manfaat daripada pelindung matahari dengan bahan-bahan pelembap. Menggunakan produk yang disesuaikan untuk jenis kulit anda akan menjadikan anda berasa lebih selesa.

Memilih pelindung matahari yang betul untuk diri sendiri boleh menjadi satu tugas yang mencabar. Kerana setiap orang adalah berbeza, apa yang berkesan untuk orang lain tidak semestinya baik untuk anda. Tips di atas boleh membantu anda dengan proses awal. Walau bagaimanapun, anda mungkin perlu cuba beberapa jenama dan jenis sebelum mencari satu yang paling sesuai.


Sukar Bezakan Warna Merah Dan Hijau? Ada Cermin Mata Khas Untuk Si Rabun Warna

Apakah yang sering terlintas di fikiran anda mengenai
golongan rabun warna
? Benarkah ada cermin mata rabun warna untuk golongan ini?

Untuk mengetahuinya, jom teruskan baca artikel.

Apa itu buta warna?

Kita mungkin membayangkan golongan rabun warna hanya boleh melihat warna hitam dan putih sahaja seperti di kaca TV pada zaman dahulu.

Sebenarnya tanggapan ini adalah salah, kerana individu sebegini masih boleh mengenal pasti warna tetapi perbezaan warnanya sahaja yang berlainan dengan orang yang mempunyai penglihatan normal.

Masalah rabun warna bergantung kepada tahap keseriusan buta warna seseorang.

Kekurangan penglihatan warna bermaksud anda tidak dapat melihat kedalaman atau kekayaan pada sesuatu warna tertentu.

Berdasarkan kajian oleh American Optometric Association, rabun warna adalah perkara biasa, terutama dalam kalangan lelaki.

Sebanyak 8% lelaki mengalami masalah ini dan 0.5% bagi golongan wanita yang turut mempunyai masalah penglihatan ini.

Perkara ini seringkali diwarisi, tetapi juga boleh diperolehi kerana ia boleh berlaku jika mata menjadi rosak akibat kecederaan atau mempunyai
penyakit-penyakit lain yang mempengaruhi penglihatan
.

Ubat-ubatan dan faktor penuaan tertentu juga boleh menyumbang terhadap masalah kebutaan warna ini.

Sekiranya anda mempunyai masalah ini, bermakna anda melihat warna dengan cara yang berbeza daripada kebanyakan orang.

Selalunya, individu sebegini sukar untuk membuat perbezaan antara warna-warna tertentu.

Biasanya, tidak ada penawar bagi mereka yang mempunyai masalah ini, tetapi cermin mata dan kanta lekap khas mungkin dapat membantu.

Kebanyakan individu yang memakai alat bantuan ini boleh menyesuaikan diri dan tidak menghadapi sebarang masalah dengan aktiviti seharian.

Faktor-faktor rabun warna

Kongenital/sejak lahir: Ini bermakna, masalah ini telah ada pada kanak-kanak disebabkan oleh pembawaan genetik daripada keturunan

Penyebab lain disebabkan faktor perolehan seperti penyakit yang dihidapi:
Seperti kencing manis
, faktor penuaaan
(Age related Macular Degenaration)
, glaukoma, katarak, kecederaan mata dan juga kesan sampingan sesetengah ubat seperti ubat bagi penyakit artritis rheumatoid dan ubat bagi penyakit Tuberculosis (TB)

Jenis dan tahap keseriusan buta warna berbeza mengikut individu. Ada individu yang tidak dapat mengecam sebarang warna.

Namun, ada pula yang tidak dapat mengecam warna merah dan hijau dan ada juga yang tidak mengenali biru dan kuning.

Jenis rabun ini yang kerap dijumpai adalah mereka yang mempunyai rabun terhadap warna merah dan hijau.

Bagaimana cermin mata rabun warna ini berfungsi?

Rabun warna disebabkan genetik kebiasaannya berpunca daripada ketiadaan, atau masalah dalam fungsi pada satu atau lebih daripada tiga jenis fotoreseptor
cone detectors
 warna di retina.

Orang yang sukar mengesan cahaya hijau (
deuteranomaly
) atau cahaya merah (
protanomaly
) mengalami pertindihan antara beberapa panjang gelombang cahaya yang ditafsirkan oleh otak sebagai warna merah atau hijau.

Dengan
kewujudan cermin mata
 yang direka khas untuk mereka yang mempunyai masalah rabun, mampu memberikan jalan penyelesaian terhadap mereka yang menghidap masalah ini.

Menurut Dr. Ivan Schwab, MD, Profesor Oftalmologi di University of California, cermin mata rabun warna dibuat dengan mineral tertentu untuk menyerap dan menyaring beberapa panjang gelombang antara warna hijau dan merah yang boleh mengelirukan otak.

Dengan pertindihan warna yang kurang, otak akan dapat isyarat yang lebih jelas untuk membantu membezakan warna.

Cermin mata rabun warna ini tidak akan mengubah persepsi warna bagi orang yang kekurangannya disebabkan oleh ketiadaan fotoreseptor warna merah atau hijau sepenuhnya.

Namun, anda harus faham bahawa cermin mata ini tidak mengubah suai fotoreseptor, saraf optik atau korteks visual seseorang untuk memperbaiki masalah ini.

Persepsi warna memerlukan satu set lengkap peralatan yang berfungsi dengan optimum, dan cermin mata tidak akan menggantikan atau memperbaiki mekanisme yang hilang atau pecah.

Dr. Schwab menjelaskan bahawa cermin mata tersebut akan dapat mengubah apa yang dilihat oleh orang yang memakainya, meningkatkan perbezaan antara merah dan hijau.

Tetapi pengalaman pemakaiannya akan menjadi berbeza-beza di antara individu.

Adakah cermin mata rabun warna boleh membantu?

Cermin mata rabun warna membantu dalam meningkatkan penglihatan warna bagi
orang yang menghadapi masalah rabun ini
 terutamanya bagi warna merah dan hijau yang sering terjadi.

Tetapi seberapa baik cermin mata pembetulan rabun warna benar-benar berfungsi?

Masalah rabun yang diwarisi ini juga disebut sebagai kekurangan penglihatan warna, tidak ada penawarnya sehingga ke hari ini.

Tetapi bagi sesetengah orang dengan masalah rabun warna merah-hijau yang lebih ringan, cermin mata pembetulan warna yang dirumus khas ini mampu meningkatkan kontras antara beberapa warna.

Hasilnya berbeza-beza bergantung pada jenis dan tahap kekurangan penglihatan warna seseorang individu.


Nak Anak Bijak? 5 Perkara Ini Boleh Rangsang Perkembangan Mereka

Tahun-tahun awal kehidupan si kecil sangat penting dalam proses pertumbuhan dan perkembangan anak normal.

Ketika berusia 1 hingga 5 tahun atau digelar kategori kanak-kanak, anak akan mengalami perubahan mendadak dalam aspek perkembangan berikut:

Fizikal – melibatkan motor kasar dan halus

Kognitif

Emosi dan sosial

Bahasa

Umumnya, fasa perkembangan anak adalah berbeza mengikut rentak dan tempoh tersendiri.

Namun, amat
penting untuk ibu bapa
 mengetahui bila masa sesuai untuk berunding dengan doktor mengenai
masalah lewat perkembangan yang mungkin dialami anak
.

Ini kerana pertumbuhan dan perkembangan adalah penting untuk kesihatan dan kesejahteraan anak secara keseluruhan.

Untuk mendapatkan lebih banyak info tentang Keibubapaan, sila dapatkannya
di sini.

Pertumbuhan dan perkembangan anak normal

Tidak sabar untuk melihat kemampuan si kecil, bukan?

Berikut antara perkembangan yang boleh dijangkakan:

Perkembangan kognitif

Setelah dapat mengenali individu dan objek yang biasa dilihat, pada usia antara 1 hingga 2 tahun, si kecil akan dapat mengimbas atau mengingati semula peristiwa yang baru dialaminya.

Selain itu, di usia ini
anak akan meniru individu lain dan lebih banyak berimaginasi.
 Ini terutamanya ketika sedang bermain.

Manakala pada usia 2 hingga 5 tahun, apabila anak belajar mengenal huruf, nombor, simbol serta warna, keupayaannya untuk berfikir dan memahami akan semakin meningkat.

Pertumbuhan dan perkembangan anak: Aspek
fizikal

Seorang kanak-kanak pada usia 1 hingga 2 tahun cenderung untuk menambah berat badan sekitar 0.5 – 1.5 kg dan tinggi antara 8 – 13 cm.

Walau bagaimanapun pertumbuhan dan perkembangan anak cenderung menjadi agak perlahan, terutamanya antara usia 2 hingga 5 tahun.

Dalam tempoh ini, si kecil akan bertambah kuat dan mampu mengimbangi badan dengan lebih baik.

Perkembangan motor halus merangkumi kemahiran yang melibatkan penggunaan otot yang lebih kecil, seperti jari dan tangan

Perkembangan motor kasar merujuk kepada kemahiran yang memerlukan penggunaan otot besar kanak-kanak, seperti kaki dan tangannya

Perkembangan bahasa

Kemahiran berbahasa adalah antara aspek penting dalam
perkembangan seorang kanak-kanak
.

Dari usia 1 hingga 3 tahun, seorang kanak-kanak biasanya mempunyai kemampuan menghubungkan gambar dan objek dengan perkataan
untuk bercakap dalam ayat lengkap.

Bukan itu sahaja, si kecil pada usia ini juga sudah boleh berkongsi pemikiran dan idea yang lebih kompleks.

Baca juga:

Pertumbuhan dan perkembangan anak: Kemahiran
sosial

Perkembangan sosial ini akan melibatkan kemampuan anak kecil anda untuk belajar dan menyesuaikan diri dengan norma-norma masyarakat.

Ini merangkumi tingkah laku seperti menunjukkan keperluan, keinginan, meminta pertolongan dan berinteraksi dengan betul serta bermain dengan rakan sebaya.

Di samping itu anak juga akan lebih
mempunyai kemahuan untuk berdikari
 dan rasa diri (
a

sense of self)
 yang merujuk kepada personaliti diri mereka.

Kanak-kanak mula memahami perbezaan antara betul dan salah pada usia ini.

Selalunya, apabila seorang kanak-kanak dalam lingkungan umur 1-5 tahun melakukan sesuatu yang salah, mereka akan mula berasa bersalah mengenainya.

Kesabaran ibu bapa juga sering diuji pada tempoh pertumbuhan dan perkembangan anak normal ini.

Merangsang

Sebagai ibu bapa, pastinya anda terfikir bagaimana cara untuk mendorong perkembangan anak pada tempoh ini, betul tak?

Pada usia yang masih muda ini, banyak aspek kehidupan anak akan memberikan kesan kepada perkembangan mereka tidak kira positif ataupun negatif.

Berikut antara faktor utama yang dapat mempengaruhi semua aspek pertumbuhan dan perkembangan anak:

1. Pemakanan

Kanak-kanak memerlukan 3 hidangan makanan bersama 1 atau 2 snek yang mengandungi protein, karbohidrat, lemak daripada pelbagai sumber makanan termasuklah buah-buahan, sayur-sayuran, daging dan bijirin.

2. Persekitaran selamat

Untuk menjamin kesejahteraan anak merangkumi aspek perkembangan dan kesihatan emosi serta sosial, mereka seharusnya membesar dalam komuniti dan rumah yang selamat.

3. Bermain dan berinteraksi

Adalah penting untuk
ibu bapa/penjaga berinteraksi serta bermain dengan anak
 dengan kasih sayang dan keprihatinan.

Dengan cara ini dapat membantu si kecil untuk belajar dan berkembang dengan baik.

Pertumbuhan dan perkembangan anak #4. Keperluan tidur

Si kecil yang tidak cukup tidur cenderung untuk
cepat meragam, tantrum
 dan merengek.

Malah, keadaan ini juga boleh menjejaskan
perkembangan otak
 serta tumbesaran mereka.

Tempoh tidur kanak-kanak 1 hingga 2 tahun: 11 hingga 14 jam, manakala yang berusia 3 hingga 5 tahun: 10 hingga 13 jam – termasuk
tidur siang
.

5. Keperluan perubatan

Pertumbuhan dan perkembangan anak normal boleh terhalang
disebabkan oleh masalah perubatan
, termasuklah penyakit kronik atau keadaan serius lain yang melambatkan tumbesaran fizikal mereka.

Parents
juga harus memahami bahawa
bayi pramatang
 akan melalui proses perkembangan yang berbeza berbanding dengan anak lahir cukup bulan.

Pemantauan

Seperti dinyatakan pada awal tadi, tidak semua anak akan mencapai tahap perkembangan pada kadar yang sama.

Tetapi ada pencapaian perkembangan tertentu yang dijangkakan doktor untuk dilihat dalam jangka masa tertentu.

Bantuan seperti terapi pertuturan, fizikal atau pekerjaan mungkin disyorkan jika si kecil tidak mencapai tahap perkembangan dalam tempoh masa saranan.

Untuk mengukur pertumbuhan dan perkembangan anak, pakar pediatrik akan mengemukakan soalan mengenai bagaimana keadaan anak.

Ia merangkumi cara mereka bermain, bergerak, berinteraksi dengan individu lain, bercakap, menjawab soalan atau arahan.

Anda juga akan ditanyakan soalan mengenai tingkah laku bebas anak seperti ketika menyuap makanan atau
memakai pakaian sendiri.

Jumpa doktor

Sekiranya anda mempunyai kebimbangan mengenai perkembangan si kecil, sentiasa ingat bahawa setiap anak adalah unik dan tersendiri.

Tetapi pastikan anda tidak mengabaikan tanda-tanda amaran.

Jika terdapat sebarang keraguan, dapatkan pandangan daripada pakar pediatrik.

Semakin awal kelewatan dan ketidakupayaan ini dikenal pasti, semakin cepat anak dapat disokong dengan perkhidmatan intervensi awal.


Perlu Jalani Pembedahan & Menghidap Lelah? Ini Perkara Perlu Anda Ambil Tahu Sebelum Prosedur Berlangsung

Penghidap penyakit lelah atau asma yang bakal menjalani prosedur pembedahan perlukan pemerhatian lebih teliti sebelum dibenarkan berbuat demikian.

Ini kerana risiko pembedahan menjadi berganda jika pesakit mempunyai sejarah penyakit asma yang tidak terkawal.

Serangan asma
 masih boleh berlaku sebelum, ketika dan selepas pembedahan dijalankan.

Adakah anda atau sesiapa yang anda kenali menghidap asma dan perlu menjalani prosedur pembedahan?

Tidak perlu risau lagi. Semua persoalan anda akan terjawab selepas membaca artikel ini!

Untuk mendapatkan lebih banyak info tentang Kesihatan Pernafasan, sila dapatkannya
di sini.

Sepintas lalu tentang penyakit lelah atau asma

Asma atau bahasa mudahnya lelah, merupakan penyakit kronik paru-paru yang disebabkan oleh keradangan salur udara dan tindak balas keterlaluan salur pernafasan, menyebabkan penghasilan mukus (lendir) yang banyak.

Gejala asma
 adalah seperti dada ketat, sukar bernafas, nafas berbunyi berdehit dan batuk. Ini kerana salur udara menjadi sempit dan terhalang oleh mukus yang berlebihan.

Antara penyebab serangan asma adalah cuaca yang sejuk, jangkitan virus atau bakteria pada salur pernafasan, alahan, senaman atau aktiviti yang berat serta faktor persekitaran seperti habuk, asap dan sebagainya.

Penghidap asma
 selalunya dibekalkan dengan
inhaler
 atau penyedut asma.

Terdapat dua jenis inhaler iaitu jenis penyelamat yang digunakan ketika serangan asma dan satu lagi jenis pengawal untuk mencegah episod asma.

Bagi mengetahui kawalan asma seseorang, mereka selalunya dibekalkan dengan
Diari Asma
 yang mengandungi pelan tindakan kawalan asma.

Pelan ini termasuk rekod kekerapan serangan dalam seminggu, senarai alergen atau punca serangan asma yang dikenal pasti, nama ubat-ubatan termasuk
inhaler
yang digunakan dan sejarah perubatan lain.

Malahan lawatan ke klinik atau hospital bagi rawatan susulan juga disertakan dalam diari ini.

Penghidap lelah, ini persediaan menghadapi prosedur pembedahan!

Selalunya doktor yang merawat anda akan memastikan kawalan penyakit lelah memuaskan sebelum merujuk kepada pakar bius.

Jika tidak, ada beberapa langkah yang akan diambil untuk mengoptimumkan kawalan asma seseorang pesakit.

Menilai fungsi paru-paru penghidap penyakit lelah

Membuat ujian spirometri atau ujian fungsi
paru-paru
iaitu sebuah ujian yang dijalankan untuk menilai keupayaan paru-paru anda

Ia mengukur isipadu dan kelajuan udara semasa menarik dan menghembus nafas

Anda hanya perlu bernafas pada mesin khas yang disediakan

Sinar X dada juga diperlukan untuk memastikan paru-paru dalam keadaan baik

X-ray dada dapat melihat struktur paru-paru dan organ di sekitarnya seperti jantung, salur udara dan
tulang belakang

Sebarang keabnormalan pada x-ray dada mungkin berisiko mendatangkan komplikasi ketika pembedahan

Sejarah perubatan yang lebih lanjut

Kawalan asma yang baik adalah serangan asma kurang 3 kali seminggu, tiada batuk di waktu malam atau apabila melakukan aktiviti senaman, tiada sejarah kemasukan ke wad atau ICU

Cara pemakaian inhaler yang betul dan memastikan inhaler berfungsi seperti yang sepatutnya

Sejarah alahan
 terutamanya kepada ubat tertentu

Sekiranya didapati anda mempunya kawalan penyakit asma yang tidak memuaskan, doktor akan memberi ubat yang lebih baik dan berkesan bagi memastikan anda tidak mendapat serangan asma ketika pembedahan.

Baca juga:

Persiapan ketika di bilik pembedahan

Setelah pasti kawalan asma lebih baik, beberapa langkah juga diambil oleh pakar bius bagi memastikan keselamatan pesakit sepanjang prosedur pembedahan dilakukan.

Ini termasuk memerhatikan paras
oksigen
 dalam darah.

Penggunaan tiub pernafasan dan ubat bius menyebabkan pesakit tidak mempamerkan gejala tipikal serangan asma seperti
wheezing
, sesak dada atau
susah bernafas
.

Ini hanya boleh diperhatikan dan dikesan melalui mesin dalam bilik pembedahan.

Risiko boleh berlaku jika alami penyakit lelah ketika prosedur pembedahan

Bagi penghidap asma, risiko berikut adalah lebih tinggi untuk berlaku ketika menjalani pembedahan.

Bronchospasm-
Salur udara menyempit tiba-tiba kerana stres atau kesan
ubat bius
.

Susah memasukkan tiub pernafasan (
trachea intubation
)- Ini kerana salur pernafasan yang sempit atau sangat berlendir boleh mengakibatkan trauma.

Atelektasis- Paru-paru tidak dapat berkembang dengan sempurna.

Pneumonia- Jangkitan paru-paru

Bagaimana untuk mencegah komplikasi pembedahan ini?

Penghidap akan diingatkan untuk meneruskan pengambilan
ubat lelah
, iaitu
inhaler
 dan ubat yang digunakan untuk mengawal penyakit asma sepanjang masa sehingga hari pembedahan.

Teknik penggunaan
 yang betul juga penting untuk mencapai tujuan ini.

Sila ikut nasihat doktor dalam persediaan diri menghampiri tarikh pembedahan.

Kekalkan pengambilan ubat dan elakkan aktiviti yang boleh menyebabkan serangan asma. Bagi mereka yang mempunyai
sejarah alahan
, tolong berhati-hati terhadap apa jua alergen anda dan jauhinya.

Selain itu, penghidap pesakit lelah yang bakal menjalani prosedur pembedahan disarankan untuk mengambil suntikan vaksin pneumococcal dan
 influenza
 sekurang-kurangnya sebulan sebelum pembedahan.

Tujuannya adalah untuk mencegah risiko jangkitan paru-paru yang serius.

Doktor akan memberi ubat-ubatan berkaitan yang dapat mengawal daripada serangan asma ketika pembedahan.

Selepas pembedahan, jurufisio akan melatih paru-paru anda semula dengan mengajar teknik yang betul menggunakan spirometer insentif. Ini adalah untuk menguatkan paru-paru anda.